


Kaikukortti

Kaikukortin haltijoiden ja Kaikukortti-kumppaneiden kokemuksia Kaikukortti-kokeilusta Kainuussa vuonna 2017 sekä kehittämisideoita

Teksti: Mira Haataja 6.9.2018







**Kaikukortti-kysely 2 Kainuussa –** Kaikukortin haltijoiden ja Kaikukortti-kumppaneiden kokemuksia Kaikukortti-kokeilusta Kainuussa vuonna 2017 sekä kehittämisideoita  
Kulttuuria kaikille -palvelun julkaisuja 4/2018

**Kirjoittaja:** Mira Haataja

**Kustantaja:** Kulttuuria kaikille -palvelu / Yhdenvertaisen kulttuurin puolesta ry


**Kannen kuva:** Jenny Lucander

1. painos

ISBN (PDF) 978-952-6677-45-3

ISBN (DOC) 978-952-6677-46-0

ISSN 2341-913X



Tämä teos ja sen kuvat on lisensoitu Creative Commons Nimeä-EiKaupallinen-EiMuutoksia 4.0 Kansainvälinen -lisenssillä.   
Tarkastele lisenssiä osoitteessa: https://creativecommons.org/licenses/by-nc-nd/4.0.

# Tiivistelmä

*”Hyvä asia, kulttuuri kuuluu kaikille!”*

(Kainuun Kaikukortti-verkoston kulttuurialan työntekijä vuonna 2017)

Kulttuuria kaikille -palvelu toteutti toisen kerran Kainuun Kaikukortti-kokeiluun liittyen syksyllä 2017 kaksi kyselyä, joiden tarkoituksena oli arvioida ja kehittää Kaikukortti-toimintaa. Toinen kysely oli suunnattu kainuulaisille Kaikukortin haltijoille ja toinen Kaikukortti-verkostossa mukana oleville sosiaali- ja terveysalan sekä kulttuurialan kumppaneille. Vastaavat Kainuun Kaikukortti-kokeilun kyselyt toteutettiin syksyllä 2016 (Haataja 2018). Ensimmäisessä kyselyraportissa on avattu enemmän sekä Kaikukortti-toiminnan tavoitteista että kyselyiden teoreettista taustaa köyhyydestä ja oikeudesta kulttuuriin (emt., 6–12).

Kyselyissä selvitettiin kokemuksia ja mielipiteitä Kaikukortista sekä Kaikukortin käytettävyyttä, vaikuttavuutta ja merkitsevyyttä. Kyselyiden lähtökohtana oli se, miten Kaikukortti, joka on suunnattu taloudellisesti tiukassa tilanteessa oleville sosiaali- ja terveysalan toimijoiden asiakkaille, palvelee niin käyttäjäänsä kuin kortin verkostoon kuuluvia tahoja. Kyselyt toteutettiin suomen- ja englanninkielisinä kyselyinä internetissä ja Kaikukortin haltijoille oli lisäksi saatavilla suomen- ja englanninkieliset paperiversiot kyselystä Kaikukorttia jakavissa paikoissa.

*”On mukavaa, että saa mahdollisuuden osallistua erilaisiin tapahtumiin.”* (Kainuun Kaikukortin haltija vuonna 2017)

Kortinhaltijoiden kyselyyn tuli 27 vastausta. Taide ja kulttuuri kiinnostaa: yleisin syy hankkia Kaikukortti oli mahdollisuus saada taide- ja kulttuurielämyksiä. Kaikukortti koettiin lisäksi tarpeellisena apuna ”arjesta irti pääsemisessä”. Kaikukortti oli houkutellut useita ensikertalaisia kulttuurin pariin. Vastaajat kokivat Kaikukortin vaikuttavan myönteisesti heidän hyvinvointiinsa ja vaikutuksen uskottiin jatkuvan tulevaisuudessa. Kaikukortin kulttuuritarjonta koettiin kiinnostavana, mutta sitä toivottiin lisää. Esteinä kortin käytölle koettiin vuoden 2016 kyselyn tapaan muun muassa liikkumiseen liittyvät ongelmat päästä kulttuurikohteeseen. Kaikukortti koettiin edelleen helppokäyttöisenä, mutta jatkossa on yhä tärkeä varmistaa, että kortinhaltijat löytävät riittävän helposti tietoa kulttuuritarjonnasta. Englanninkielinen kysely ei onnistunut tavoittamaan vastaajia. Tähän on tärkeä jatkossa kiinnittää huomiota.

Kaikukortti-verkostolle osoitettuun kyselyyn vastasi 23 sosiaali- ja terveysalan työntekijää ja 9 kulttuurialan työntekijää. Kaikukortti-toiminnan yksi tavoite on sosiaali- ja terveys- ja kulttuurialan yhteistyön edistäminen ja uusien yhteistyömuotojen synnyttäminen. Osa vastaajista raportoi yhteistyön sosiaali- ja terveysalan ja kulttuuritoimijoiden välillä kasvaneen.

Korttia jakavat sosiaali- ja terveysalan toimijat kokivat Kaikukortin hyödyllisenä työvälineenä asiakastyön kannalta. Myönteisenä nähtiin kortin suoma mahdollisuus tarjota lisää palveluita ja kortin nähtiin toimivan esimerkiksi ennalta ehkäisevän päihdetyön ja sosiaalisen kuntoutuksen työkaluna. Kaikukortti nähdään myös toimivan apuna jopa haastavissa asiakastilanteissa. Kaikukortin kulttuuritarjontaa toivottiin lisää.

Kaikukortti-verkoston kulttuurialan toimijat kokivat kyselyn mukaan Kaikukortin myönteisenä oman työn ja organisaation kannalta. ”Antaa kuvan, että yhteisöllä on kultainen sydän, hyvät arvot. Mahdollistaa uusien kävijöiden saamista.” Kaikukortin nähtiin myös edistäneen asiakkaiden hyvinvointia. Kaikukortin lipunmyynnissä, Kaikukortti-hankintojen kirjaamisessa ja tilastoinnissa oli joidenkin kulttuurialan työntekijöiden mukaan kehitettävää vuoden 2016 kyselyn tulosten tapaan (Haataja 2018, 51–52).

Kyselyiden tuloksia käytetään osana Kaikukortti-toiminnan kehittämistyötä. Kaikukortti-kokeilun jälkeen Kaikukortti-toiminta jatkuu Kainuussa vuonna 2018. Kyselyiden tulokset kannustavat jatkamaan Kaikukortti-toimintaa Kainuussa. Käynnissä olevan Kaikukortti kaikuu -hankkeen (11/2017–12/2019) tavoitteena on 1) levittää Kaikukorttia uusille toiminnasta kiinnostuneille alueille Suomessa, 2) ylläpitää ja mallintaa Kaikukortin valtakunnallista tukipalvelua ja 3) kehittää Kaikukortille ostojen sähköinen rekisteröintijärjestelmä ja sähköinen tilastointityökalu.

Kaikukortti on yksi konkreettinen keino tukea kuntien ja maakuntien työtä terveyden ja hyvinvoinnin edistämiseksi. Keskellä sosiaali- ja terveyspalvelujen muutosta on tärkeä varmistaa, että kulttuuriset oikeudet toteutuvat myös terveyden ja hyvinvoinnin edistämisen eteen tehtävässä työssä (ks. esim. Lehikoinen ja Rautiainen 2016).

Sisällys

[Tiivistelmä 3](#_Toc523935104)

[1. Taustaa 6](#_Toc523935105)

[2. Tavoitteet 6](#_Toc523935106)

[3. Kaikukortin haltijoille suunnattu kysely 7](#_Toc523935107)

[3.1 Toteutus, kortinhaltijoiden kysely 7](#_Toc523935108)

[3.2 Tuloksia: vastaajien taustatiedot 8](#_Toc523935109)

[3.3 Tuloksia: Kaikukortin käytettävyys 10](#_Toc523935110)

[3.4 Tuloksia: Mitä Kaikukortti merkitsee 10](#_Toc523935111)

[3.5 Tuloksia: Kortinhaltijoiden toiveita ja kehittämisehdotuksia Kaikukortille 17](#_Toc523935112)

[3.6 Yhteenvetoa ja johtopäätöksiä kortinhaltijoiden kyselystä 18](#_Toc523935113)

[3.7 Kaikukortin haltijoiden kyselyn arvioinnista 22](#_Toc523935114)

[4 Kaikukortti-verkostolle suunnattu kysely 22](#_Toc523935115)

[4.1 Kyselyn toteuttamisesta 22](#_Toc523935116)

[4.2 Tuloksia Kaikukorttia jakavien sosiaali- ja terveysalan kumppaneiden kyselystä 23](#_Toc523935117)

[4.2.1 Vastaajien taustatietoja 23](#_Toc523935118)

[4.2.2 Kaikukortin käytettävyys 23](#_Toc523935119)

[4.2.3 Kaikukortti-toiminnan hyötyjä ja vaikutuksia 25](#_Toc523935120)

[4.2.4 Kehittämisehdotuksia kyselyyn vastanneilta 32](#_Toc523935121)

[4.3 Tuloksia Kaikukortin kulttuurialan kumppaneiden kyselystä 32](#_Toc523935122)

[4.3.1 Vastaajien taustatietoja 32](#_Toc523935123)

[4.3.2 Kaikukortin käytettävyys 33](#_Toc523935124)

[4.3.3 Kaikukortti-toiminnan hyötyjä ja vaikutuksia 34](#_Toc523935125)

[4.3.4 Yhteistyö sosiaali- ja terveysalan toimijoiden kanssa 37](#_Toc523935126)

[4.3.5 Kehittämisehdotuksia kyselyyn vastanneilta 38](#_Toc523935127)

[4.4 Yhteenvetoa ja johtopäätöksiä Kaikukortti-verkoston kyselystä 39](#_Toc523935128)

[4.4.1 Kaikukorttia jakavien sosiaali- ja terveysalan kumppaneiden kyselyn tulosten yhteenveto ja johtopäätöksiä 39](#_Toc523935129)

[4.4.2 Kaikukortin kulttuurialan kumppaneiden kyselyn tulosten yhteenveto ja johtopäätöksiä 42](#_Toc523935130)

[4.4.3 Kaikukortti-verkoston kyselyn arvioinnista 44](#_Toc523935131)

[5. Huomioita Kainuun Kaikukortti-toiminnan kehittämiseen 45](#_Toc523935132)

[6. Lisätietoa 49](#_Toc523935133)

[Lähteet 50](#_Toc523935134)

# Taustaa

* Kulttuuria kaikille -palvelu toteutti Kainuun Kaikukortti-kokeiluun liittyen loppusyksyllä 2017 kaksi kyselyä, joiden tarkoituksena oli arvioida ja kehittää Kaikukortti-toimintaa.
  + Kyselyt toteutettiin osana Kulttuuripassin jatkohanketta (12/2014–5/2018).
* Toinen kysely oli suunnattu kainuulaisille Kaikukortin haltijoille ja toinen Kaikukortti-verkostossa mukana oleville sosiaali- ja terveysalan sekä kulttuurialan kumppaneille.
* Kyselyissä selvitettiin kokemuksia ja mielipiteitä Kaikukortista sekä Kaikukortin käytettävyyttä, vaikuttavuutta ja merkitsevyyttä.
  + Ensimmäiset Kainuun Kaikukortti-kyselyt toteutettiin syksyllä 2016 (Haataja 2018). Kyselyt pohjaavat Espoon ensimmäisiin Kaikukortti-kyselyihin (Haataja 2016).
* Kyselyiden teoreettisesta taustasta lisää: köyhyydestä ja oikeudesta kulttuuriin Haataja 2018, 6–8.

# Tavoitteet

Kyselyissä selvitettiin Kainuun Kaikukortin haltijoiden sekä Kainuun

Kaikukortti-verkoston kokemuksia ja mielipiteitä Kaikukortista sekä Kaikukortin

käytettävyyttä, vaikuttavuutta ja merkitsevyyttä.

Kyselyiden tarkoituksena oli tutkia melko keveässä muodossa Kainuun Kaikukortin käyttäjien ja verkoston kokemuksia ja ajatuksia Kaikukortista. Varsinaisesta tieteelliset kriteerit täyttävästä tutkimuksesta ei tässä kyselyiden pohjalta tehtävässä raportissa ole kyse.

Kaikukortti-toiminnan tavoitteena on

1. edistää taloudellisesti heikommassa asemassa olevien henkilöiden yhdenvertaisia mahdollisuuksia nauttia taiteesta ja kulttuurista ja osallistua kulttuurielämään,
2. uuden toimintatavan luominen,
3. yhdenvertaisuuden, osallisuuden ja elämänlaadun edistäminen,
4. uusien yleisöjen tuominen kulttuuritarjonnan piiriin,
5. yhteisöllisyyden vahvistaminen
6. sosiaali- ja terveys- ja kulttuurialan yhteistyön edistäminen ja uusien yhteistyömuotojen synnyttäminen sekä
7. kulttuuritoimijoiden aseman ja tunnettuuden vahvistaminen. (Kulttuuria kaikille -palvelu 2014a, 1–2; 2014b, 1–2, 4.)

Kyselyissä kiinnitettiin erityisesti huomiota Kaikukortti-toiminnan toimivuuteen sekä vaikutuksiin, kuten siihen,

1. onko yhteistyö eri toimijoiden välillä lisääntynyt,
2. miten kulttuuri- ja sosiaali- ja terveysalan toimijat kuvailevat organisaatiolleen saamaansa hyötyä hankkeesta,
3. ovatko kortin käyttäjät tyytyväisiä malliin,
4. onko kortti houkutellut uusia kulttuuripalvelujen käyttäjiä osallistumaan,
5. onko uusien toimijoiden helppo ottaa malli käyttöön,
6. onko malli kustannustehokas ja
7. miten kortin käyttäjät kokevat mallin vaikuttaneen elämäänsä.

Kyselyiden ja Kaikukortin tavoitteista enemmän: Haataja 2018, 8–12.

# Kaikukortin haltijoille suunnattu kysely

## 3.1 Toteutus, kortinhaltijoiden kysely

* Kainuun Kaikukortti-kokeiluun liittyen toteutettiin toisen kerran kysely Kaikukortin haltijoille syksyllä 2017 ajalla 22.9.–27.10.2017
* Kysely toteutettiin Google lomake-kyselynä, vastaajien oli mahdollista saada paperinen lomake Kaikukorttia jakavista toimipisteistä ja Kaikukortin verkkosivulta.
* Kyselyä mainostettiin Kainuun Kaikukortti-verkostolle, Kaikukortin verkkosivulla ja Kaikukortin Facebook-sivulla ja Kulttuuria kaikille -palvelun viestintäkanavissa (verkkosivut, Facebook, uutiskirje).
* Pääasiassa strukturoidut kysymykset, joukossa myös avokysymyksiä.
* Kyselyyn vastasi yhteensä 27 henkilöä.
* Kyselylomake on saatavilla Kulttuuria kaikille -palvelun verkkosivulla, vuoden 2018 julkaisusarjassa (Kulttuuria kaikille -palvelu 2018c, liite 1).
* Aluksi esitellään tulosten kooste luvuissa 3.2–3.5 ja sen jälkeen yhteenvetoa ja johtopäätöksiä luvussa 3.6.

## 3.2 Tuloksia: vastaajien taustatiedot

**Vastaajien ikä (kaavio 1):**

* Iältään kyselyyn vastaajat olivat enimmäkseen 35–64 -vuotiaita, toiseksi

suurin ryhmä oli 16–34 -vuotiaat.

Huomioita:

* Kyselyyn vastanneet olivat keskimäärin nuorempia kuin *kaikki* Kainuun Kaikukortin haltijat (Kulttuuria kaikille -palvelu 2018b) (kaavio 2). Kysely ei ole juurikaan tavoittanut yli 65-vuotiaita.
* Vuoden 2016 Kaikukortti-kyselyn ikäjakauma oli lähes sama (ks. Haataja 2018, 12–13).

Kaavio 1: Vastaajien ikä, % (n=27).

Kaavio 2. Kaikkien Kainuun Kaikukortinhaltijoiden ikäryhmät vuonna 2017, % (n=839)

**Vastaajien sukupuoli (kaavio 3. Vastaajien ja kaikkien Kainuun Kaikukortin haltijoiden sukupuoli):**

* Naisia 17 henkilöä (n. 63 %) ja miehiä 10 henkilöä (n. 37 %).

Huomioita:

* Kyselyyn vastanneiden henkilöiden sukupuolijakauma oli suurin piirtein sama kuin *kaikkien* Kainuun vuoden 2017 Kaikukortin haltijoiden sukupuolijakauma (emt.), mutta kyselyyn vastanneista miehiä oli suhteessa aavistus enemmän kuin *kaikista* Kainuun kortinhaltioista.
* Vuoden 2016 Kaikukortti-kyselyn vastaajien sukupuolijakauma oli lähes sama (ks. Haataja 2018, 13).

Kaavio 3: Vastaajien ja kaikkien Kainuun Kaikukortin haltijoiden sukupuoli, %.

**Vastaajien elämäntilanne (kaavio 4):**

* Enemmistö vastaajista, eli reilu kolmannes ilmoitti elämäntilanteekseen työkyvyttömyyseläkkeellä oleva tai pitkäaikaisesti sairas.
* Seuraavaksi yleisimmät elämäntilanteet olivat työtön/lomautettu ja työssäkäyvä/yrittäjä.

Huomioita:

* Kyselyyn vastanneet erosivat hieman elämäntilanteeltaan *kaikista* kokeiluvuonna 2017 Kaikukortin hankkineista henkilöistä (Kulttuuria kaikille -palvelu 2018b): eläkkeellä olevat vastasivat suhteessa vähemmän kyselyyn.
* Vuoden 2016 Kaikukortti-kyselyn vastaajien yleisin elämäntilanne oli myös työkyvyttömyyseläkkeellä oleva tai pitkäaikaisesti sairas. Vuonna 2016 useampi vastaaja (n=5/31) ilmoitti elämäntilanteekseen muu. (Ks. Haataja 2018, 13–14.)

Kaavio 4: Vastaajien elämäntilanne (n=27)

## 3.3 Tuloksia: Kaikukortin käytettävyys

**Kaikukortin helppokäyttöisyys (kaavio 5):**

* Lähes kaikki kyselyyn vastanneet (n=25/27) ovat täysin tai jokseenkin samaa mieltä väitteen Kaikukorttia on helppo käyttää kanssa.

Kaavio 5: Kaikukortin helppokäyttöisyys (n=27)

**Tieto Kaikukortin kulttuuritarjonnasta (kaavio 6):**

* Enemmistö vastaajista (n=22/27) koki saaneensa riittävästi tietoa Kaikukortin kulttuuritarjonnasta.
* 3 vastaajaa kokee, ettei ole saanut riittävästi tietoa Kaikukortin kulttuuritarjonnasta

Kaavio 6: Tieto Kaikukortin kulttuuritarjonnasta (n=27)

**Suhtautuminen palvelumaksuihin\***

* Selvää enemmistöä (n=22/27) eivät palvelumaksut haittaa.
* Kolmea (n=3/27) vastaajaa palvelumaksut haittaavat hieman tai paljon.

\* Kaupallisista lipunvälitystoimistoista hankittavien Kaikukortti-lippujen palvelumaksut täytyy maksaa itse.

## 3.4 Tuloksia: Mitä Kaikukortti merkitsee

**Omin sanoin kerrottua; mitä Kaikukortti merkitsee kyselyyn vastanneille** (n=13/27):

* ”Virkistyshetkiä ja hetken arjesta irti pääsemistä”
* ”Mahdollisuutta osallistua virkistäviin kulttuuritapahtumiin.”
* ”Ihan kiva olemassa”
* ”Pääsee kulttuuririentoihin, kivalta tuntuu”
* ”Kaikukortilla pääsee ilmaiseksi moniin sellaisiin tapahtumiin joihin ei välttämättä olisi rahaa mennä.”
* ”On mukavaa että on saa mahdollisuuden osallistua erilaisiin tapahtumiin.”
* ”Suuri apu”
* ”Mahdollisuus osallistua tapahtumiin ja Kianta-opiston joillekin kursseille.”
* ”Todella hyvä että annetaan mahdollisuus tällaiseen.”
* ”Aika paljon, voin nauttia kulttuurista.”
* ”Elämän työttömyyteen erilaisuutta”
* ”Hyvä asia, kun on toisinaan vähän rahavaroja.”
* ”Olen käynyt kesäteatterissa, olen [kansalaisopiston] kurssilla, Kaikukortilla maksoin kurssin.”

**Syyt hankkia Kaikukortti (kaavio 7):** (vastaajalla oli mahdollisuus valita useampi vaihtoehto tai kirjoittaa omin sanoin (59 vastausta, 27 vastaajaa)

* Mahdollisuus taide- ja kulttuurielämyksiin n=15/27
* Mahdollisuus maksuttomaan ajanvietteeseen n=11/27
* Mahdollisuus mielekkääseen tekemiseen n=10/27
* Mahdollisuus lähteä ihmisten pariin 9/27
* Mahdollisuus tehdä asioita yhdessä tuttavien kanssa n=7/27
* Minulle tarjottiin Kaikukorttia n=6/27
* Omin sanoin: Mahdollisuus käydä elokuvissa n=1/27

Kaavio 7. Syyt hankkia Kaikukortti (n=27, vastauksia yhteensä 59).

**Kulttuuritilaisuuksissa käymisen määrä Kaikukortin saamista edeltävän 12 kuukauden aikana ja Kaikukortti-kokeiluvuoden aikana (kaavio 8)**:

Kaavio 8. Kulttuuritilaisuuksissa käymisen määrä Kaikukortin saamista edeltävän 12 kuukauden aikana ja Kaikukortti-kokeiluvuoden aikana (n=27)

* **Kulttuuritilaisuuksissa käymisen määrä ennen Kaikukortin saamista edeltävän 12 kuukauden aikana:**
* Noin 81 % vastaajista (n=22/27) oli käynyt kulttuuritilaisuuksissa Kaikukortin saamista edeltävän 12 kuukauden aikana.
  + Noin 33 % (n=9/27) oli käynyt 2 kertaa,
  + noin 19 % (n=5/27) 3–5 kertaa ja
  + noin 15 % (n=4/27) kerran ja
  + noin 15 % (n=4/27) jopa 6–10 kertaa.
* Noin 11% vastaajista, (n=4/27) ei ollut vastannut kysymykseen,
* 1 henkilö ei muistanut lukumäärää
* Kukaan ei vastannut: 1–3 kertaa kuukaudessa
* **Kaikukortin käyttömäärä kokeiluvuoden 2017 aikana:** 
  + Vähintään kerran: n=20/27, 74 %
* kerran: noin 26 % vastaajista (n=7/27)
* 2 kertaa: noin 22 % vastaajista (n=6/27)
* 3–5 kertaa: noin 19 % vastaajista (n=5/27)
* 6 kertaa tai useammin: n. 7 % vastaajista (n=2/27)
* noin neljännes vastaajista, 26 %, (n=7/27) ei ollut käyttänyt vielä Kaikukorttiaan kokeiluvuoden 2017 aikana.

**Oletko käynyt joskus aiemmin kultturitilaisuuksissa?**

* Kyllä: n=20 (n=74%), Ei: n=7 (n. 26%), joista n=7 on jo ehtinyt käyttää korttiaan.

**Uskotko, että Kaikukortti tulee lisäämään kulttuuritilaisuuksissa**

**käyntiesi määrää tai kansalaisopiston kursseille osallistumistasi? (kaavio 9):**

* Kyllä: Reilu 70 % (n=19/27), Ei: vajaa 4 % (n=1/27), En osaa sanoa: 26 % (n=7/27)

Kaavio 9: Uskotko, että Kaikukortti tulee lisäämään kulttuuritilaisuuksissa käyntiesi määrää tai kansalaisopiston kursseille osallistumistasi? (n=27)

**Tekijät, jotka estävät käyttämästä Kaikukorttia**

* Yleisin syy:
  + Kaikukortilla ei ollut enää saatavilla lippuja minua kiinnostavaan kulttuuritarjontaan\*. (n. 23 %; n=6/27)

\* Kaikukortin kulttuurikohteet voivat halutessaan käyttää 5 % ylärajaa Kaikukortilla hankittavaan tarjontaan.

* Seuraavaksi yleisimmät syyt:
  + Liian pitkä matka. (n. 15 %; n=4/27)
  + En löydä tietoa Kaikukortin kulttuuritarjonnasta riittävän helposti. (n. 15 %; n=4/27)
  + Lipun tai kurssipaikan hankkiminen Kaikukortilla on hankalaa. (n. 15 %; n=4/27)
  + Minua kiinnostava kulttuuritarjonta oli loppuunmyyty. (n. 15 %; n=4/27)
* Kolmanneksi yleisimmät syyt:
  + Julkisia liikennevälineitä on huonosti tarjolla. (n. 11 %; n=3/27)
  + Matkakustannukset ovat liian suuret. (n. 11 %; n=3/27)
* Huom. Vastauksissa oli paljon hajontaa.

**Oletko osallistunut Kaikukortilla pienryhmäkäynteihin tai kahdenkeskiseen käyntiin yhdessä työntekijän kanssa? (kaavio 10)**

* Kyllä: 33 % (n=9/27), en: 59 % (n=16/27), en, mutta haluaisin osallistua: 7% (n=2/27)

Kaavio 10. Oletko osallistunut Kaikukortilla pienryhmäkäynteihin tai kahdenkeskiseen käyntiin yhdessä työntekijän kanssa? (n=27)

**Halukkuus saada jatkossa Kaikukortti:**

Yhtä epävarmaa vastausta lukuun ottamatta kaikki vastaajat aikovat hankkia jatkossa Kaikukortin (Kaavio 11).

Kaavio 11: Aiotko hankkia jatkossa Kaikukortin? (n=27)

**Oliko vastaajalla ollut Kaikukortti aiemmin?**

* Kahdella kolmesta vastaajasta oli ollut Kaikukortti jo vuonna 2016.

**Kaikukortin kulttuurikohteiden kiinnostavuus**

* Mitä mieltä olet seuraavasta väitteestä? Kaikukortin kulttuurikohteiden tarjonta on mielestäni kiinnostavaa (kaavio 12):
  + Täysin tai jokseenkin samaa mieltä: n=23/27
  + En samaa enkä eri mieltä: n=3/27  
    Täysin tai jokseenkin eri mieltä: n=1/27

Kaavio 12. Mitä mieltä olet seuraavasta väitteestä? Kaikukortin kulttuurikohteiden tarjonta on mielestäni kiinnostavaa. (n=27)

**Kaikukortin kulttuurikohteiden riittävyys:**

* Mitä mieltä olet seuraavasta väitteestä? Kaikukortti-verkostossa on tänä vuonna 2017 riittävästi kulttuurikohteita mukana (kaavio 13).
  + Täysin tai jokseenkin samaa mieltä: n=16/27
  + En samaa enkä eri mieltä: n=9/27
  + Täysin tai jokseenkin eri mieltä: n=2/27

Kaavio 13. Kaikukortti-verkostossa on tänä vuonna 2017 riittävästi kulttuurikohteita mukana. (n=27)

**Mitä mieltä olet seuraavasta väitteestä? ”Minulle on tärkeää, että Kaikukortilla voi myös harrastaa kansalaisopistoissa.” (kaavio 14):**

* Täysin tai jokseenkin samaa mieltä: n=17/27
* En samaa enkä eri mieltä: n=7/27
* Täysin tai jokseenkin eri mieltä: n=3/27

Kaavio 14. Minulle on tärkeää, että Kaikukortilla voi myös harrastaa kansalaisopistoissa. (n=27)

**Kaikukortti ja hyvinvointi: sosiaalisuus ja yhteisöllisyys** (kaavio 15):

* Mitä mieltä olet seuraavista väitteistä?
  + Sosiaaliset kontaktini ovat lisääntyneet ainakin hieman Kaikukortin myötä.
    - Täysin tai jokseenkin samaa mieltä: n=13/27
    - En samaa enkä eri mieltä: n=7/27
    - Täysin tai jokseenkin eri mieltä: n=7/27
  + Koen kuuluvani vahvemmin johonkin yhteisöön Kaikukortin myötä.
    - Täysin tai jokseenkin samaa mieltä: n=12/27
    - En samaa enkä eri mieltä: n=9/27
    - Täysin tai jokseenkin eri mieltä: n=6/27

Kaavio 15. Kaikukortti ja hyvinvointi: sosiaalisuus ja yhteisöllisyys. (n=27)

**Kaikukortti ja hyvinvointi: kokemus elämänlaadusta ja usko elämän-laadun myönteiseen vaikutukseen Kaikukortin myötä (kaavio 16):**

* Mitä mieltä olet seuraavista väitteistä?
  + Kaikukortti on vaikuttanut myönteisesti elämänlaatuuni.
    - Täysin tai jokseenkin samaa mieltä: n=20/27
    - En samaa enkä eri mieltä: n=5/27
    - Täysin tai jokseenkin eri mieltä: n=2/27
  + Uskon, että Kaikukortti tulee vaikuttamaan myönteisesti elämänlaatuuni.
    - Täysin tai jokseenkin samaa mieltä: n21=/27
    - En samaa enkä eri mieltä: n=6/27
    - Täysin tai jokseenkin eri mieltä: n=0/27

Kaavio 16. Kaikukortti ja hyvinvointi: kokemus elämänlaadusta ja usko elämänlaadun myönteiseen vaikutukseen Kaikukortin myötä (n=27).

## 3.5 Tuloksia: Kortinhaltijoiden toiveita ja kehittämisehdotuksia Kaikukortille

**Omin sanoin toivottuja ominaisuuksia, joita kortinhaltijat haluaisivat lisätä Kaikukorttiin:**

* ”Vaikka korttipaikat olisivat täynnä, olisi "takuu että pääsee kaksi kertaa vuodessa varmasti siihen näytelmään, johon haluaisi" eikä olisi tilannetta kaikki näytelmäpaikat on jo varattu”
* ”Selkeä lista tapahtumista, joihin kaikukortti käy.”
* ”Tarjonnan laajentaminen, kansalaisopistossa on suppea tarjonta joka kuuluu Kaikunkorttiin”
* ”Enemmän tietoa miten ja mistä hakea lippuja yms.”
* ”Toiselle paikkakunnalle Kaikukortti-tilaisuuteen 50 % linja-autolipusta pois Kaikukortilla esim. kerran kuukaudessa.”
* ”Elokuvat” (n=3/27)

**Vapaamuotoista palautetta Kaikukortista**:

* "Kiitos, kun tällainen mahdollisuus kulttuurista nauttimiseen on järjestetty pitkäaikaissairaille."
* "Harmi, että en ole käyttänyt."
* "Kaikukortti on hyvä asia."
* "Kaipaan tarjonnan laajentamista.”
* "Pienituloiselle helpottaa osallistumista teatteri- ja kurssimaksuihin."

## 3.6 Yhteenvetoa ja johtopäätöksiä kortinhaltijoiden kyselystä

Kortinhaltijoiden kyselyssä kiinnitettiin erityisesti huomiota Kaikukortti-toiminnan toimivuuteen sekä vaikutuksiin, kuten siihen,

1. ovatko kortin käyttäjät tyytyväisiä malliin,
2. onko kortti houkutellut uusia kulttuuripalvelujen käyttäjiä osallistumaan ja
3. miten kortin käyttäjät kokevat mallin vaikuttaneen elämäänsä.
4. **Ovatko kortin käyttäjät tyytyväisiä malliin?**

Kaikukortista tavoitellaan asiakkaalle mahdollisimman helppokäyttöistä.

* Kaikukortti koetaan pääasiassa helppokäyttöiseksi. Vastausten jakauma oli vuonna 2016 samansuuntainen (ks. Haataja 2018, 14–15).
* Enemmistö vastaajista pitää Kaikukortin kulttuuritarjontaa kiinnostavana,
  + Vuonna 2016 samansuuntainen tulos (Haataja 2018, 22).
* Suhteessa hieman useampi vastaaja koki vuonna 2016, ettei ole saanut riittävästi tietoa Kaikukortin kulttuuri-tarjonnasta (ks. Haataja 2018, 15). Tiedon saamisessa Kaikukortin kulttuuri-tarjonnasta on silti yhä kehitettävää.
* Tiedon saannin vaikeuteen voi olla useita eri syitä:
  + paperinen Kaikukortti-esite on voinut hukkua
  + kortinhaltijan käytettävissä ei välttämättä ole ollut tietokonetta tai älypuhelinta, jolla pääsisi tarkastelemaan kulttuurikohteiden tarjontaa tai
  + kulttuuritoimijat eivät olleet vielä ehtineet laittaa tarkempaa tietoa verkkosivuilleen Kaikukortti-toiminnassa mukana olemisesta tai kulttuuritoimijoiden sivuilla ei ole helposti saavutettavissa.

🡪 On tärkeää varmistaa jatkossa, että kortinhaltijat löytävät helposti tietoa Kaikukortilla saatavasta kulttuuritarjonnasta.

* Palvelumaksut eivät pääosin haittaa vastaajia. Vuoden 2016 kyselyssä useampaa vastaaja koki, että palvelumaksut haittaavat heitä tai että vastaaja ei osannut sanoa, mitä mieltä asiasta on (Haataja 2018, 16).
* Enemmistö vastaajista pitää Kaikukortin kulttuuritarjontaa riittävänä, mutta lähes kolmannes vastaajista piti kulttuuritarjontaa riittämättömänä.
  + - Vuonna 2016 suhteessa useampi vastaaja piti Kaikukortin kulttuurikohteita riittämättömänä (Haataja 2018, 22).
* Mallin tyytyväisyyttä voi vähentää se, että Kaikukortilla ei onnistu saamaan lippuja tai kurssipaikkoja kurssitarjontaan. Noin neljännes vastaajista raportoi, että Kaikukortilla ei ollut enää saatavilla lippuja itseä kiinnostavaan kulttuuritarjontaan tai että itse kiinnostava kulttuuritarjonta oli loppuunmyyty.
  + Vuonna 2016 yleisimmät syyt, jotka estävä käyttämästä Kaikukorttia liittyivät liikkumiseen ja matkakustannuksiin, mutta tuolloin vain kaksi vastaajaa kertoi, ettei Kaikukortilla ei ollut enää saatavilla lippuja itseä kiinnostavaan kulttuuritarjontaan (Haataja 2018, 21).
* Vapaamuotoisissa vastauksissa Kaikukorttiin toivotaan lisää kulttuuritarjontaa, esim. elokuvia ja Kaikukortti-tarjonnasta ja lipun hankkimisesta toivotaan enemmän tietoa kulttuurikohteissa.
  + Samansuuntaisia toiveita ja kehittämisehdotuksia esitettiin ensimmäisenä kokeiluvuonna 2016 (Haataja 2018, 26–27).

🡪 Mallin kestävyyden kannalta on suositeltavaa, että erityisesti pienemmillä paikkakunnilla kortin piiriin neuvotellaan lisää kulttuuritarjontaa.

* Kaikukortti kiinnostaa. Lähes kaikki vastaajat aikovat jatkossakin hankkia Kaikukortin.
* Vuonna 2016 hieman harvempi kertoi aikovansa hankkia jatkossa Kaikukortin (Haataja 2018, 26).
* Etenkin harvemmin asutuilla alueilla Kaikukortin käyttöä voi estää julkisen liikenteen tai oman auton puute. Moni vastaaja koki liikkumiseen liittyvät ongelmat syyksi olla käyttämättä korttia, myös vuonna 2016 (emt., 21).

🡪 Jatkossa on tärkeä pyrkiä varmistamaan mahdollisimman kattava kulttuurin lähitarjonta, mikä helpottaisi kortinhaltijoiden osallistumista kulttuuritarjontaan. Lisäksi on tärkeää selvittää erilaisia mahdollisuuksia liikkumisen tukemiseen, jotta voidaan vaikuttaa matkakustannuksiin tai kulkemiseen liittyviin osallistumisen esteisiin.

* Kaikukortin tarjoamaa harrastusmahdollisuutta kansalais-ym. opistoissa pidetään enimmäkseen tärkeänä. Mahdollisuus lisääkin kulttuuritarjontaan osallistumisen mahdollisuuksia harvemmin asutulla alueella.

**B. Onko kortti houkutellut uusia kulttuuripalvelujen käyttäjiä osallistumaan?**

* Kaikukortti on houkutellut uusia kulttuuripalvelujen käyttäjiä osallistumaan. 3 vastaajaa vuonna 2016 ja 4 vastaajaa vuonna 2017 niistä vastaajista, jotka eivät olleet aiemmin osallistuneet kulttuuripalveluihin (vuonna 2016 n=5/31, vuonna 2017 n=7/27, yhteensä n=12/58) kertoi osallistuneensa Kaikukortin myötä. Se, että Kaikukortti on houkutellut ensikertalaisia osallistumaan kulttuuritarjontaan on tuloksena merkittävä – se on yksi Kaikukortti-toiminnan tavoitteista.
* Vastaajien enemmistö on ennestään tottuneita kulttuurin kuluttajia. Noin 81 % vastaajista oli käynyt kulttuuritilaisuuksissa edellisenä vuonna.
* Kyselyyn vastanneet ovat selvästi valikoituneita siten, että he ovat keskimäärin aktiivisempia Kaikukortin käyttäjiä kuin kaikki Kainuun Kaikukortin haltijat. Näin oli myös vuonna 2016 (Haataja 2018, 18–20).

Vuonna 2017 kaikista kortinhaltijoista korttiaan käytti noin 32 % (Kulttuuria kaikille -palvelu 2018b).

* Kaikukortin myötä kulttuurin osallistuminen ei ollut ehtinyt juuri kasvaa edelliseen vuoteen verrattuna toisin kuin vuoden 2016 kyselyn mukaan, jolloin kulttuuriin osallistumien oli kasvanut jonkin verran edellisestä vuodesta varsin lyhyessä ajassa (Haataja 2018, 19).
* Jopa 70 % vastaajista uskoo, että Kaikukortti lisää heidän kulttuuriosallistumistaan.
  + Samansuuntainen tulos vuonna 2016 (Haataja 2018, 20).

🡪 Tulos on merkittävä ja kannustaa jatkamaan Kaikukortin jakamista.

**C. Miten kortin käyttäjät kokevat mallin vaikuttaneen elämäänsä?**

Kaikukortti-toiminnan tavoitteita ovat muun muassa osallisuuden ja

elämänlaadun lisääminen sekä yhteisöllisyyden vahvistaminen. Kaikukortti-toiminnan arvioinnissa otetaankin huomioon se, miten kortinhaltijat kokevat

Kaikukortin vaikuttaneen heidän elämäänsä.

* Kyselyyn vastanneet ovat hankkineet Kaikukortin saadakseen jotain lisää elämäänsä. Taide ja kulttuuri kiinnostaa: enemmistö vastaajista on hankkinut Kaikukortin saadakseen mahdollisuuden taide- ja kulttuurielämyksiin. Myös Kaikukortin maksuttomuus nähdään tärkeänä, samoin mielekäs tekeminen ja sosiaalisuus, eli mahdollisuus lähteä ihmisten pariin tai tehdä asioita yhdessä tuttavien kanssa.
  + Vastausten jakauma oli erilainen vuonna 2016, jolloin yleisin syy hankkia Kaikukortti oli mahdollisuus mielekkääseen tekemiseen, seuraavana mahdollisuus maksuttomaan ajanvietteeseen ja kolmantena mahdollisuus lähteä ihmisten pariin (Haataja 2018, 17).
* Omin sanoin kerrotusta ”Mitä Kaikukortti merkitsee?” korostui, että Kaikukortti on tarjonnut haltijalleen mahdollisen virkistymiseen, harrastamiseen, ja kodin ulkopuoliseen toimintaan.
* Kyselyn perusteella Kaikukortti on vaikuttanut myönteisesti kortinhaltijoiden hyvinvointiin. Vuonna 2017 hieman useampi vastaaja oli sitä mieltä, että Kaikukortti on vaikuttanut myönteisesti heidän hyvinvointiinsa: kokemukseen elämänlaadusta ja uskoon siitä, että Kaikukortti tulee vaikuttamaan myönteisesti heidän elämänlaatuunsa tulevaisuudessa vuoden 2016 kyselyyn vastanneihin verrattuna (ks. Haataja 2018, 24–25).
* Vuonna 2017 hieman useampi vastaaja oli sitä mieltä, että Kaikukortti on lisännyt heidän sosiaalisia kontakteja ja kokemusta kuulumisesta johonkin yhteisöön vuoden 2016 kyselyyn vastanneihin verrattuna (ks. Haataja 2018, 23–24).
* Kiinnostavaa on vuoden 2016 kyselyn tapaan se, että enemmistö vastaajista koki myönteisiä vaikutuksia omalle elämänlaadulleen ja vielä suurempi määrä vastaajia uskoi elämänlaatunsa paranemiseen Kaikukortin myötä jopa varsin lyhyen kortin omistamisen myötä.
* Vastaajien kokemukset Kaikukortin vaikutuksista heidän hyvinvoinnilleen ovat huomiota herättäviä jo varsin pienellä Kaikukortin käytöllä, mikä vahvistaa sitä käsitystä, että kulttuuritilaisuuksiin osallistuminen harvoinkin voi olla merkittävää ja lisätä hyvinvointia (vrt. Haataja 2016, 23). Tähän kyselyyn vastanneiden joukossa voi olla toki valikoitumista, eikä näin pieni kyselynäyte ole yleistettävä.

**Muita huomioita?**

* Kyselyyn vastanneet ovat valikoituneita, koska kysely on houkuttanut suhteessa eniten niitä kortinhaltijoita vastaamaan, joilla oli Kaikukortti jo edellisenä kokeiluvuonna 2016. Vajaalla kolmanneksella kaikista Kainuun vuoden 2017 Kaikukortin haltijoista oli ollut Kaikukortti jo vuonna 2017 (Kulttuuria kaikille -palvelu 2018b).
* Kyselyyn vastanneet ovat valikoituneita myös siitä syystä, että jopa kolmannes vastaajista oli osallistunut Kaikukortilla yhdessä pienryhmän kanssa tai kahdestaan työntekijän kanssa.
  + Kaikukortilla pienryhmäkäynteihin osallistuneiden määrää ei rekisteröidä, mutta vuonna 2017 Kainuussa oli käytetty Kaikukorttia yhteensä 926 kertaa, joista yhteisön Kaikukorttia 25 kertaa (Kulttuuria kaikille -palvelu 2018b). Luvusta voi päätellä, että vain murto-osa Kaikukortin käytöstä tapahtuu pienryhmissä tai kahdestaan työntekijän ja asiakkaan kesken.

🡪 Siitä, että jopa kolmannes vastaajista oli osallistunut Kaikukortilla yhdessä pienryhmän kanssa tai kahdestaan työntekijän kanssa, voidaan päätellä, että ryhmiä järjestävät työntekijät ovat onnistuneet houkuttelemaan asiakkaita vastaamaan kyselyyn.

* Yksikään vastaaja ei vastannut englanninkieliseen kyselyyn kumpanakaan kyselyvuonna. 🡪 Kysely ei ole tavoittanut muun kuin suomen kieltä osaavia. Tähän on syytä kiinnittää jatkossa huomiota.

## 3.7 Kaikukortin haltijoiden kyselyn arvioinnista

* Kyselyn tulosten perusteella ei voi tehdä kaikista Kainuun Kaikukortinhaltijoista päätelmiä johtuen siitä, että tutkittavana oli näyte, eikä kattava otos kaikista Kainuun Kaikukortin haltijoista (otoksen ja näytteen eroista, ks. Yhteiskuntatieteellinen tietoarkisto 2003).
* Kyselyaineisto antaa kuitenkin tärkeää laadullista tietoa

Kaikukortin käytettävyydestä ja vaikuttavuudesta.

* + Kyselyn pyrkimyksenä oli kuulla Kaikukortin haltijoiden yksilöllisiä kokemuksia Kaikukortista ja nostaa esiin heidän mielipiteitään.
  + Lisäksi kyselyssä haluttiin selvittää, kokivatko kortinhaltijat Kaikukortin vaikuttaneen heidän elämäänsä ja mitä Kaikukortti merkitsee heille.

🡪 Näissä tavoitteissa onnistuttiin.

* Kysely on melko helppo toteuttaa, mutta kortinhaltijoita on vaikea tavoittaa kyselyä varten, koska kortti rekisteröidään anonyymisti.
* Jatkossa on tärkeä miettiä muita keinoja kerätä tietoa Kaikukortin käytön kokemuksista.

# 4 Kaikukortti-verkostolle suunnattu kysely

## 4.1 Kyselyn toteuttamisesta

* Kainuun Kaikukortti-kokeiluun liittyen toteutettiin toisen kerran kysely Kaikukortti-kumppaneille syksyllä 2017 ajalla 22.9.–27.10.2017
* Kysely toteutettiin Google lomake-kyselynä.
* Kyselyä mainostettiin Kainuun Kaikukortti-verkostolle, Kaikukortin verkkosivulla ja Kaikukortin Facebook-sivulla ja Kulttuuria kaikille -palvelun viestintäkanavissa (verkkosivut, Facebook, uutiskirje)
* Pääasiassa strukturoidut kysymykset, joukossa myös avokysymyksiä.
* Kyselyssä oli kaksi osiota, toinen Kaikukorttia jakavien sosiaali- ja terveysalan ja toinen Kaikukortin kulttuurikohteiden työntekijöille.
* Kyselyyn vastasi yhteensä 32 henkilöä, 23 sosiaali- ja terveysalan työntekijää ja 9 kulttuurialan työntekijää.
  + Kaikukortin jakajatahoja oli Kainuussa vuonna 2017 37 tahoa ja kulttuurikohteita 28 tahoa sekä kuntien järjestämät tilaisuudet.
* Vastaajilta ei tiedusteltu anonymiteetin suojaamiseksi heidän taustaorganisaatiotaan.
* Kyselylomake on saatavilla Kulttuuria kaikille -palvelun verkkosivulla, vuoden 2018 julkaisusarjassa (Kulttuuria kaikille -palvelu 2018c, liite 2).
* Aluksi esitellään tulosten kooste luvuissa 4.2 ja 4.3 ja sen jälkeen yhteenvetoa ja johtopäätöksiä luvussa 4.4.

## 4.2 Tuloksia Kaikukorttia jakavien sosiaali- ja terveysalan kumppaneiden kyselystä

### 4.2.1 Vastaajien taustatietoja

* Kyselyyn vastasi yhteensä 23 sosiaali- ja terveysalan työntekijää.
  + 13 vastaajaa oli Kaikukortti-verkoston yhteyshenkilöitä.
  + 10 vastaajaa oli muu työntekijä Kaikukorttia jakavassa kohteessa.
* 20 vastaajan työyhteisö oli liittynyt Kaikukortti-verkostoon vuonna 2016.
* 3 vastaajan työyhteisö oli liittynyt Kaikukortti-verkostoon vuonna 2017.

### 4.2.2 Kaikukortin käytettävyys

**Kaikukortin hyödyntämisen helppous asiakastyössä (kaavio 17):**

* Enemmistö (n=21/23) kokee Kaikukortin hyödyntämisen työvälineenä asiakastyössä helppona.

Kaavio 17. Mitä mieltä olet seuraavasta väitteestä: Kaikukortin hyödyntäminen työvälineenä asiakastyössä on helppoa. (n=23)

**Mitä mieltä olet seuraavista väitteistä Kaikukortin käytettävyyteen liittyen (kaavio 18):**

* Olen saanut riittävästi perehdytystä Kaikukorttiin.
* Täysin tai jokseenkin samaa mieltä: n=22/23
* Jokseenkin eri mieltä: n=1/23
* Kaikukorttiin liittyvä työntekijöille suunnattu ohjemateriaali on toimivaa ja selkeää:
* Täysin tai jokseenkin samaa mieltä: n=20/23
* En samaa enkä eri mieltä: n=1/23
* Jokseenkin eri mieltä: n=2/23
* Kaikukortista viestiminen esim. verkkosivuilla ja esitteissä on helppoa:
* Täysin tai jokseenkin samaa mieltä: n=19/23
* En samaa enkä eri mieltä: n=4/23

Kaavio 18. Mitä mieltä olet seuraavista väitteistä Kaikukortin käytettävyyteen liittyen (n=23)

**Kaikukortti vie työaikaa (kaavio 19):**

* liikaa: n=0/23
* sopivasti: n=20/23
* en osaa sanoa: n=3/23

Kaavio 19. Kaikukortti vie työaikaa? (n=23)

### 4.2.3 Kaikukortti-toiminnan hyötyjä ja vaikutuksia

**Kaikukortin hyödyllisyys asiakastyön kannalta (kaavio 20):**

* Enemmistö vastaajista (n=20/27) näkee Kaikukortin hyödyllisenä työvälineenä asiakastyön kannalta.
* Kukaan vastaajista ei ollut täysin eri mieltä väitteen Kaikukortti on hyödyllinen työväline asiakastyön kannalta kanssa.

Kaavio 20. Mitä mieltä olet seuraavasta väitteestä: Kaikukortti on hyödyllinen työväline asiakastyön kannalta. (n=23)

**Omin sanoin kerrottua; mitä lisäarvoa Kaikukortin nähdään tuovan omaan työhön? (n=15/23)**

* ”Ryhmätoiminnoissa voidaan käyttää ohjelman suunnittelussa, esim. tutustumiskäynnit.”
* ”Toimii ennalta ehkäisevän päihdetyön työkaluna.”
* ”Antaa asiakkaille lisää mahdollisuuksia, sellaisiakin, joihin ei muuten olisi mitään mahdollisuutta.”
* ”Voi olla joskus se viimeinen lenkki esimerkiksi asiakkaan omassa päätöksenteossa; houkutin.”
* ”Mahdollisuus jakaa Kaikukorttia vähävaraiselle jäsenistöllemme on mahtavaa!”
* ”Positiivinen asia, mistä mukava kertoa asiakkaalle.”
* ”Monipuolistaa asiakkaan kuntoutusta.”
* ”Pystyn tarjoamaan pienituloiselle asiakkaalle sosiaalityössä jotain extraa.”
* ”Pienituloiselle asiakkaalle mahdollistetaan kulttuurikokemuksia.”
* ”Tuo se lisäarvoa siten, että saa antaa jotakin rahallista hyötyä vähäosaisille ja pienituloisille.”
* ”Mielenkiintoista keskustelua.”
* ”Voin tarjota konkreettista tukea asiakkailleni.”
* ”Ennalta ehkäisevässä päihdetyössä toimiva työkalu.”
* ”Mahdollisuuden lisätä asiakkaan osallistumista.”
* ”Mahdollisuutta tarjota asiakkaalle lisäpalvelu.”

**Omin sanoin kerrottua, mitä hyötyä Kaikukortista nähdään omalle organisaatiolle (n=11/23):**

* ”Yksi palvelu lisää asiakastyöhön.”
* ”Asiakkaat voivat osallistua eri tapahtumiin ja organisaatiomme voi hyödyntää yhteisökorttia, joka lisää mahdollisuuksiamme lisätä tekemistä.”
* ”Lisää omaa näkyvyyttämme/tunnettavuutta samalla, antaa lisää keskustelupohjaa asiakkaan kanssa; hyvä sivuraide jos tulee "haastava tilanne”.”
* ”Se, että voimme olla yksi Kaikukortin jakopisteistä Kainuussa, on yhdistyksellemme tärkeää. Jäsenistöstämme jo 30% on hankkinut kortin.”
* ”Monipuolistaa palveluita, itsekin miettii laajemmin.”
* ”Kaikukortti on hyvä lisä vähäisiin sosiaalisen kuntoutuksen mahdollisuuksiin.”
* ”En osaa sanoa.”
* ”Konkreettisesti voi auttaa asiakkaita, joiden rahavarat ovat niukat.”
* ”Auttanut erityisesti vähävaraisten asiakkaiden elämän sisällön tukemisessa ja toiminut ennalta ehkäisevänä toimintana päihdetyössä.”
* ”Olemme kehittäneet Kaikukortti-toimintaa Kainuussa Typ:issä.”

**Kuinka monille asiakkaille kerrotaan Kaikukortista:**

* Kerron kaikille: n=13/23
* Kerron joillekin: n=8/23
* En kerro Kaikukortista: n=2/23.
  + Syyt tähän:
    - ”Minulla ei ole asiakkaita.”
    - ”Asiakkaan heikko kunto. Arvioin ettei kykene hyödyntämään kortin tarjontaa.”

**Omin sanoin kerrottua; jos Kaikukortista kerrotaan vain joillekin asiakkaille, mitkä ovat syyt siihen? (n=6/8)**

* ”Kaikki eivät käyttäisi korttia kuitenkaan, sairaus estää lähtemästä. Arkitoiminnotkin vaikeita.”
* ”Osalta asiakkaista joku toinen työntekijä on saattanut jo kysyä kiinnostusta asiaan. Asia ilmenee asiakassuunnitelmasta tai asiakaskertomuksesta.”
* ”Koen, ettei asiakkaissa ole vähävarallisuutta, taloudellista huolta.”
* ”Ei aina muista. Meillä on useita jakajia, joten välillä olettaa, että asiakas on jo saanut kortin.”
* ”Kerron asiakkaille, joilla uskon olevan kortille tarvetta, ja joiden uskon hyötyvän siitä. Kaikille asiakkaille en aina välttämättä muista mainita kortista.”
* ”Asiakkuuden luonne ja asiakastilanne.”

**Mitä mieltä olet seuraavista väitteistä Kaikukorttiin ja sen kohderyhmään liittyen (kaavio 21)**

* Kaikukortti-verkostossa oleminen hyödyttää työlleni asettamiani päämääriä:
  + Täysin tai jokseenkin samaa mieltä: n=16/23
  + En samaa enkä eri mieltä: n=4/23
  + Jokseenkin eri mieltä: n=3/23
* Työyhteisömme on ottanut Kaikukortin hyvin osaksi perustyömme menetelmiä:
  + Täysin tai jokseenkin samaa mieltä: n=19/23
  + En samaa enkä eri mieltä: n=2/23
  + Jokseenkin eri mieltä: n=2/23
* Kaikukortti on työväline, joka antaa keinoja tukea asiakasta paremmin:
  + Täysin tai jokseenkin samaa mieltä: n=21/23
  + En samaa enkä eri mieltä: n=2/23
  + Jokseenkin tai täysin eri mieltä: n=0/23
* Kaikukortti edistää tiukassa taloudellisessa tilanteessa olevien asiakkaiden yhdenvertaisia mahdollisuuksia käyttää kulttuuripalveluja:
  + Täysin tai jokseenkin samaa mieltä: n=22/23
  + En samaa enkä eri mieltä: n=0/23
  + Jokseenkin eri mieltä: n=1/23
* Kaikukortti on mielestäni edistänyt asiakkaitteni osallisuutta ja elämänlaatua:
  + Täysin tai jokseenkin samaa mieltä: n=17/23
  + En samaa enkä eri mieltä: n=5/23  
    Jokseenkin tai täysin eri mieltä: n=1/23

Kaavio 21. Mitä mieltä olet seuraavista väitteistä Kaikukorttiin ja sen kohderyhmään liittyen (n=23).

**Kainuun kulttuuritilaisuuksien tarjonnan tunnettuus (kaavio 22):**

Kaavio 22. Kainuun kulttuuritilaisuuksien tarjonnan tunnettuus (n=23).

* Kuinka paljon tunsit Kainuun kulttuuritilaisuuksien tarjontaa ennen Kaikukortti-toimintaan tutustumista?:
* Erittäin paljon: n=2/23
* Melko paljon: n=9/23
* Jonkin verran/hieman: n=11/23
* En lainkaan: n=1/23
* Kuinka paljon tunnet Kainuun kulttuuritilaisuuksien tarjontaa Kaikukortti-toimintaan tutustumisen myötä?
* Erittäin paljon: n=5/23
* Melko paljon: n=10/23
* Jonkin verran/hieman: n=7/23
* En lainkaan: n=0/23

**Yhteistyö kulttuurialan kanssa (kaavio 23):**

* Mitä mieltä olet seuraavista väitteistä Kaikukorttiin liittyen:
  + Työyhteisömme yhteistyö kulttuuritoimijoiden kanssa on lisääntynyt Kaikukortti-verkostoon liittymisen myötä.
    - Täysin tai jokseenkin samaa mieltä: n=6/23
    - En samaa enkä eri mieltä: n=15/23
    - Jokseenkin tai täysin eri mieltä: n=2/23
  + Työyhteisömme ja kulttuurialan välille on syntynyt uudenlaista yhteistyötä Kaikukortti-verkostoon liittymisen myötä:
    - Täysin tai jokseenkin samaa mieltä: n=6/23
    - En samaa enkä eri mieltä: n=15/23
    - Jokseenkin tai täysin eri mieltä: n=2/23

Kaavio 23. Yhteistyö kulttuurialan kanssa (n=27).

**Yhteisön Kaikukortti:**

* ”Oletko järjestänyt Kaikukortin haltijoille ryhmäkäyntejä Kaikukortin piirissä olevaan kulttuuritarjontaan ja hyödyntänyt samalla yhteisön Kaikukorttia?” (kaavio 24)
* Kyllä: n=2/23, en: n=20/23, 1 tyhjä vastaus.

Kaavio 24. Oletko järjestänyt Kaikukortin haltijoille ryhmäkäyntejä Kaikukortin piirissä olevaan kulttuuritarjontaan ja hyödyntänyt samalla yhteisön Kaikukorttia? (n=22/23)

* ”Jos et ole käyttänyt yhteisön Kaikukorttia ryhmäkäynteihin, mitkä olivat ensisijaiset syyt siihen?”
* Yleisin syy: työnkuvaani ei kuulu ryhmäkäynnit (n=9/21)
* 2. yleisin syy: työssäni ei ole aikaa ryhmäkäynteihin (n=3/23)
* 3. yleisin syy: en ole saanut houkuteltua asiakkaita mukaan. (n=2/23)
* Yksittäisiä vastauksia, mm: ”en ole kiinnostunut kulttuuritilaisuuksista”, ”huono kesä ja ajan puute”, ”ei ole tullut vielä vastaan tarvetta ryhmäkäynnille”, ”olen toiminut tässä tehtävässä vasta vähän aikaa”, ”joudimme perumaan ryhmäkäynnin”, ”työaika ei ole riittänyt”.
* ”Onko joku työpaikkaasi edustava vapaaehtoinen (esim. opiskelija) järjestänyt Kaikukortin haltijoille ryhmäkäyntejä ja hyödyntänyt samalla yhteisön Kaikukorttianne?” (kaavio 25):
* Kyllä: n=5/23
* Ei: n=12/23
* En osaa sanoa: n=6/23

Kaavio 25. Onko joku työpaikkaasi edustava vapaaehtoinen (esim. opiskelija) järjestänyt Kaikukortin haltijoille ryhmäkäyntejä ja hyödyntänyt samalla yhteisön Kaikukorttianne? (n=23)

* Aiotko järjestää jatkossa Kaikukortin haltijoille ryhmäkäyntejä Kaikukortin piirissä olevaan kulttuuritarjontaan ja hyödyntää samalla yhteisön Kaikukorttia?
  + Kyllä: n=7/23
  + En: n=7/23
  + En osaa sanoa: n=8/23
  + Aion kannustaa opiskelijoita tai vapaaehtoisia järjestämään ryhmäkäyntejä: n=3/23
* Mitä mieltä olet väitteestä: Yhteisön Kaikukortti on hyödyllinen työväline (n=23) (kaavio 26):
  + Täysin tai jokseenkin samaa mieltä: n=16/23
  + En samaa enkä eri mieltä: n=4/23
  + Jokseenkin eri mieltä: n=3/23.

Kaavio 26. Yhteisön Kaikukortti on hyödyllinen työväline (n=23)

### 4.2.4 Kehittämisehdotuksia kyselyyn vastanneilta

**Kehittämisehdotuksia omin sanoin: (n=4/23)**

* ”Vielä lisää toimijoita paikkakunnille mikäli mahdollista.”
* ”Itsekin ehdotamme kulttuurialan toimijoille (uusille/mukana olemattomille) Kaiku-verkostoon liittymistä. Eli lisää toimijoita mukaan, "hyvää tahtoa".”
* ”Olisi hyvä, jos Kaikukorttia pystyi käyttämään myös liikuntapalveluissa.”
* ”Olisi hyvä, jos Kaikukortilla voisi päästä laajemmin nuoria kiinnostaviin kulttuuripaikkoihin ja -tapahtumiin.”

**Vapaamuotoista palautetta: (n=6/23)**

* ”Hyvä asia, kulttuuri kuuluu kaikille!”
* ”Alkaa jo uppoamaan, eli nykyisin asiakkaat osaavat/tietävät jo kysyä "mistä niitä saa" ☺ ”
* ”Kiitos tästä Kaikukortti mahdollisuudesta, toivon että jatkossa myös olemme jakamassa Kaikukortteja.”
* ”Toivoisin, että Kaikukorttitilaisuuksiin osallistuisi muitakin kuin pelkästään yhdyshenkilöitä.”
* ”Lisää työtä, mutta tuo tuloksiakin.”
* ”On tuntunut olevan sekavuutta, kortin antamisen kriteereistä.”

## 4.3 Tuloksia Kaikukortin kulttuurialan kumppaneiden kyselystä

### 4.3.1 Vastaajien taustatietoja

* Kyselyyn vastasi yhteensä 9 kulttuurialan työntekijää.
  + 4 vastaajaa oli Kaikukortti-verkoston yhteyshenkilöitä.
  + 5 vastaajaa oli muu työntekijä Kaikukortti-kohteessa.
* 8 vastaajan työyhteisö oli liittynyt Kaikukortti-verkostoon vuonna 2016.
* 1 vastaajan työyhteisö oli liittynyt Kaikukortti-verkostoon vuonna 2017.

### 4.3.2 Kaikukortin käytettävyys

**Mitä mieltä olet seuraavista väitteistä Kaikukortin käytettävyyteen liittyen (kaavio 27):**

Kaavio 27. Mitä mieltä olet seuraavista väitteistä Kaikukortin käytettävyyteen liittyen? (n=9)

* Olen saanut riittävästi perehdytystä Kaikukorttiin.
* Täysin tai jokseenkin samaa mieltä: n=8/9
* Jokseenkin eri mieltä: n=1/9
* Kaikukorttiin liittyvä työntekijöille suunnattu ohjemateriaali on toimivaa ja selkeää:
* Täysin tai jokseenkin samaa mieltä: n=7/9
* En samaa enkä eri mieltä: n=1/9
* Jokseenkin eri mieltä: n=1/9
* Lipunmyynti Kaikukortin haltijoille toimii meillä hyvin:
  + Täysin tai jokseenkin samaa mieltä: n=6/9
  + En samaa enkä eri mieltä: n=1/9
  + Jokseenkin eri mieltä: n=2/9
* Kaikukortti-hankinnat on helppo kirjata ylös:
  + Täysin tai jokseenkin samaa mieltä: n=6/9
  + En samaa enkä eri mieltä: n=1/9
  + Jokseenkin eri mieltä: n=2/9
* Kaikukortti-hankintojen tilastot on helppo koota ja raportoida eteenpäin:
  + Täysin tai jokseenkin samaa mieltä: n=7/9
  + En samaa enkä eri mieltä: n=1/9
  + Täysin eri mieltä: n=1/9
* Kaikukortista viestiminen (esim. verkkosivuillamme tai esitteissämme on helppoa:
  + Täysin tai jokseenkin samaa mieltä: n=9/9

### 4.3.3 Kaikukortti-toiminnan hyötyjä ja vaikutuksia

**Mitä mieltä olet väitteestä: Kaikukortti on hyödyllinen työväline asiakastyön kannalta:**

* Täysin tai jokseenkin samaa mieltä: n=8/9
* En samaa enkä eri mieltä: n=1/9

**Omin sanoin kerrottua; mitä hyötyä Kaikukortista nähdään sen haltijoille (n=6/9):**

* ”Kortin haltijoilla mahdollisuus osallistua ilmaisiin tapahtumiin, joita on tarjolla runsaasti.”
* ”Taloudellisesti tiukassa tilanteessa olevat ihmiset pääsevät myös osallisiksi kulttuurista ja tapahtumista. Tämä aktivoi heitä ja heijastuu varmaan myös muille elämänalueille ja rikastuttaa ja tuo uutta sisältöä elämään.”
* ”Aktivoi ja antaa mahdollisuuden osallistua esim kansalaisopiston kursseille.”
* ”Mahdollistaa kulttuurin puolesta hyvän elämän taloudellisesta ahdingosta huolimatta.”
* ”Mahdollistetaan osallistuminen.”
* ”Edistää henkilön hyvinvointia ja elämän hallintaa.”

**Omin sanoin mitä lisäarvoa Kaikukortin nähdään tuovan omaan työhön? (n=5/9)**

* ”Puheeksi ottamisen yhteydessä keskustelua saadaan aikaan myös kulttuuri tapahtumista näinollen uusia ulottuvuuksia tarjolla.”
* ”On hienoa, kun voi tuoda esiin ja kertoa Kaikukortista ja sen tuomista mahdollisuuksista kuntalasille.”
* ”Antaa arvoa, että myös taloudellisesti vaikeassa asemassa olevat pääsevät nauttimaan kulttuurista.”
* ”Asiakkaat mielissään.”
* ”Katsoa asioita "heikomman" silmälasien läpi.”

**Omin sanoin kerrottua; mitä hyötyä Kaikukortista nähdään oman organisaation toiminnalle (n=5/9):**

* ”Lisätyökalu päivittäisissä tapaamisissa.”
* ”Kaikukortti asiakkaiden myötä tilaisuuksien kävijämäärä kasvaa. Myös talon tarjoamat tapahtumat tulevat tutummiksi ja kynnys osallistua madaltuu. Myös toiminnan imago, että kulttuuri kuuluu kaikille tulee selvästi esille.”
* ”Uusia asiakkaita on tullut.”
* ”Antaa kuvan, että yhteisöllä on kultainen sydän, hyvät arvot. Mahdollistaa uusien kävijöiden saamista.”
* ”Hyötyä myös omalle toiminnalle, auttaa kuntalaisia eteenpäin, vahvistaa koko yhteisöä, ...yhtä vahva kuin heikoin lenkki.”

**Mitä mieltä olet seuraavista väitteistä Kaikukortti-kohderyhmään liittyen? (kaavio 28):**

Kaavio 28. Mitä mieltä olet seuraavista väitteistä Kaikukortti-kohderyhmään liittyen? (n=9)

* Kaikukortti tuo organisaatiolleni uusia yleisöjä:
  + Täysin tai jokseenkin samaa mieltä: n=8/9
  + En samaa enkä eri mieltä: n=0/9
  + Täysin eri mieltä: n=1/9
* Kaikukortti tukee yleisötyöhön liittyviä tavoitteitamme:
  + Täysin tai jokseenkin samaa mieltä: n=7/9
  + En samaa enkä eri mieltä: n=1/9
  + Jokseenkin eri mieltä: n=1/9
* Kaikukortti-verkostossa mukana oleminen lisää palvelumme saavutettavuutta:
  + Täysin tai jokseenkin samaa mieltä: n=8/9
  + En samaa enkä eri mieltä: n=0/9
  + Jokseenkin eri mieltä: n=1/9
* Kaikukortti edistää sen käyttäjien osallisuutta ja elämänlaatua:
  + Täysin tai jokseenkin samaa mieltä: n=8/9
  + Jokseenkin eri mieltä: n=1/9

**Mitä mieltä olet seuraavista väitteistä Kaikukorttiin liittyen? (Kaavio 29)**

Kaavio 29. Mitä mieltä olet seuraavista väitteistä Kaikukorttiin liittyen? (n=9)

* Kaikukortti-verkostossa mukana oleminen on vaikuttanut organisaationi näkyvyyteen positiivisesti:
  + Täysin tai jokseenkin samaa mieltä: n=7/9
  + En samaa enkä eri mieltä: n=1/9
  + Jokseenkin eri mieltä: n=1/9
* Kaikukortti-verkostossa mukana oleminen on vahvistanut organisaationi asemaa kulttuurialan toimijana:
  + Täysin tai jokseenkin samaa mieltä: n=5/9
  + En samaa enkä eri mieltä: n=3/9
  + Jokseenkin eri mieltä: n=1/9
* Tarjontamme avaaminen kaikukorttilaisten käyttöön maksutta, ei mielestäni vaikuta merkittävällä tavalla organisaatiomme taloudelliseen tilanteeseen:
  + Täysin tai jokseenkin samaa mieltä: n=7/9
  + En samaa enkä eri mieltä: n=1/9
  + Täysin eri mieltä: n=1/9

**Oletteko suunnitelleet tai toteuttaneet erityisesti Kaikukortin haltijoille suunnattua yleisötyötä kuten työpajoja tai keskustelutilaisuuksia?**

* Kyllä: n=1/9, ei: n=8/9

**Mitä mieltä olet seuraavasta väitteestä Kaikukorttiin liittyen?**  
Kaikukortti-verkosto on synnyttänyt uutta yhteistyötä oman työpaikkani ja jonkun toisen kulttuurialan toimijan välille (kaavio 30):

Kaavio 30. Kaikukortti-verkosto on synnyttänyt uutta yhteistyötä oman työpaikkani ja jonkun toisen kulttuurialan toimijan välille. (n=9)

* Täysin samaa mieltä: n=2/9
* En samaa enkä eri mieltä: n=3/9
* Jokseenkin tai täysin eri mieltä: n=4/9

### 4.3.4 Yhteistyö sosiaali- ja terveysalan toimijoiden kanssa

**Mitä mieltä olet seuraavista väitteistä liittyen yhteistyöhön sosiaali- ja terveysalan toimijoiden kanssa (kaavio 31):**

* Yhteistyöni sosiaali- ja terveysalan toimijoiden kanssa on lisääntynyt
  + Täysin tai jokseenkin samaa mieltä: n=3/9
  + En samaa enkä eri mieltä: n=4/9
  + Jokseenkin tai täysin eri mieltä: n=2/9
* Kaikukortti on synnyttänyt uudenlaista yhteistyötä oman työpaikkani ja sosiaali- ja terveysalan toimijoiden välille:
  + Täysin tai jokseenkin samaa mieltä: n=3/9
  + En samaa enkä eri mieltä: n=3/9
  + Jokseenkin tai täysin eri mieltä: n=3/9

Kaavio 31. Yhteistyö sosiaali- ja terveysalan toimijoiden kanssa (n=9)

**Kuinka paljon sosiaali- ja terveysalan toimijoita tunnetaan (kaavio 32):**

Kaavio 32. Kuinka paljon sosiaali- ja terveysalan toimijoita tunnetaan? (n=9)

* Kuinka paljon tunsit sosiaali- ja terveysalan toimijoita ennen Kaikukortti-toimintaan tutustumista?
  + Paljon: n=1/9
  + Jonkin verran: n=5/9
  + En lainkaan: n=3/9
* Kuinka paljon tunnet sosiaali- ja terveysalan toimijoita Kaikukortti-toimintaan tutustumisen myötä?
  + Paljon: n=2/9
  + Jonkin verran: n=5/9
  + En lainkaan: n=2/9
* Kuinka paljon tunnet sosiaali- ja terveysalan toimijoita Kaikukortti-verkoston myötä?
  + Paljon: n=2/9
  + Jonkin verran: n=6/9
  + En lainkaan: n=1/9

### 4.3.5 Kehittämisehdotuksia kyselyyn vastanneilta

**Kehittämisehdotuksia omin sanoin: (n=3/9)**

* ”Työtä on tehty syvällisesti, ehkä liiankin syvällisesti. Voi olla tarpeen sosiaalipuolelle, mutta välillä tuntuu, että liian paljon kokouksia ja työpajoja. Silti hyvä asia, että Kaikukortti on saatu lyötyä lävitse, ehkä vaatinut tämän laajan sparraamisen. Jatko... Miten ne ihmiset, jotka eivät ole enää Kaikukortin haltijoita? Miten heidät saadaan pidettyä mukana kulttuurinkävijöinä? Onko tästä tehty tutkimusta? Miten heidät saa kiinni? Mitä sen eteen voi tehdä?”
* ”Kaikukortin toimijoille yhteinen verkostoitumis- ja käytännön toimintaa selkeyttävä kohtaaminen (esim. paikkakuntakohtaisesti).”
* ”Kortin tunnetuksi tekeminen -mainos.”

## 4.4 Yhteenvetoa ja johtopäätöksiä Kaikukortti-verkoston kyselystä

Kaikukortti-verkoston kyselyssä kiinnitettiin erityisesti huomiota Kaikukortti-toiminnan toimivuuteen sekä vaikutuksiin, kuten siihen,

1. miten kulttuuri- ja sosiaali- ja terveysalan toimijat kuvailevat organisaatiolleen saamaansa hyötyä hankkeesta
2. onko uusien toimijoiden helppo ottaa malli käyttöön,
3. onko malli kustannustehokas ja
4. onko yhteistyö eri toimijoiden välillä lisääntynyt.

### 4.4.1 Kaikukorttia jakavien sosiaali- ja terveysalan kumppaneiden kyselyn tulosten yhteenveto ja johtopäätöksiä

**A. Miten sosiaali- ja terveysalan toimijat kuvailevat organisaatiolleen saamaansa hyötyä hankkeesta?**

Kaikukortti-toiminnasta tavoitellaan hyödyllistä työvälinettä sosiaali- ja terveysalan toimijoiden työhön. Kaikukortti-toiminnan tavoitteena on myös edistää taloudellisesti heikommassa asemassa olevien henkilöiden

yhdenvertaisia mahdollisuuksia nauttia taiteesta ja kulttuurista ja

osallistua kulttuurielämään. (Kulttuuria kaikille -palvelu 2014.)

**Hyödyt asiakastyön ja/ oman työn kannalta**

*”Voi olla joskus se viimeinen lenkki esimerkiksi asiakkaan omassa päätöksenteossa; houkutin.”*

* Enemmistö vastaajista näkee Kaikukortin hyödyllisenä työvälineenä asiakastyön kannalta. Sosiaali- ja terveysalan toimijat kertoivat omin sanoin lukuisia hyötyjä Kaikukortista omalle työlle, kuten mahdollisuuden tarjota lisää ja monipuolisempia palveluita ja monipuolistaa asiakkaan kuntoutusta. Kaikukortti nähdään työvälineenä, joka antaa keinoja tukea asiakasta paremmin, toimii ennalta ehkäisevän päihdetyön ja sosiaalisen kuntoutuksen työkaluna. Kaikukortti nähdään myös mahdollisuutena antaa asiakkaalle taloudellista etua ja rikastaa keskustelua jopa haastavissa asiakastilanteissa.
  + Vuonna 2016 vain noin puolet vastaajista näki Kaikukortin hyödyllisenä työvälineenä asiakastyön kannalta (Haataja 2018, 44).
* Yhteisön Kaikukortti ei ole vielä samalla tavalla vakiintunut työkalu kuin Kaikukortti, eikä osalla vastaajista ryhmäkäynnit kuulu työnkuvaan. Kuitenkin enemmistö vastaajista näkee yhteisön Kaikukortin hyödyllisenä, esimerkiksi ryhmätoimintojen ohjelman suunnittelun apuvälineenä tai mahdollisuutena tarjota enemmän tekemistä asiakkaan / ryhmän kanssa.
  + Vuonna 2016 vain noin puolet vastaajista piti yhteisön Kaikukorttia hyödyllisenä työvälineenä. Tuolloinkaan yhteisön Kaikukorttia ei ollut vielä hyödynnetty mainittavasti. (Haataja 2018, 42–43.)
* Kaikukortti-verkostossa olemisen nähdään hyödyttävän omalle työlle itse asetettuja päämääriä. Lisäksi osallistuminen Kaikukortin kehitystyöhön on nähty tärkeänä.

*”Lisää omaa näkyvyyttämme/tunnettavuutta samalla.”*

**Hyödyt omille asiakkaille**

* Kaikukortin nähdään vaikuttavan myönteisesti asiakkaiden hyvinvointiin. Lähes kaikki vastaajat näkevät Kaikukortin edistäneen omien asiakkaiden osallisuutta ja elämänlaatua
* Kaikukortin nähdään vaikuttavan myönteisesti asiakkaiden kulttuuristen oikeuksien toteutumiseen: Yhtä vastaajaa lukuun ottamatta kaikki vastaajat näkevät Kaikukortin edistävän tiukassa taloudellisessa tilanteessa olevien asiakkaiden yhdenvertaisia mahdollisuuksia käyttää kulttuuripalveluja.
* On huomioitavaa, että kukaan ei ollut täysin eri mieltä siitä, että Kaikukortti vaikuttaisi myönteisesti asiakkaiden hyvinvointiin.
* Omin sanoin kerrotussa korostuivat Kaikukortin hyvää tekevät vaikutukset sen haltijoille, kuten osallistumismahdollisuuksien lisääntyminen.

*”Alkaa jo uppoamaan, eli nykyisin asiakkaat osaavat/tietävät jo kysyä "mistä niitä saa".*

**B. Onko uusien toimijoiden helppo ottaa malli käyttöön?**

Kaikukortti-mallista tavoitellaan mahdollisimman toimivaa ja Kaikukortista on pyritty suunnittelemaan helppokäyttöinen työväline Kaikukortti-kumppaneiden työn kannalta (Kulttuuria kaikille -palvelu 2014b, 4).

* Sosiaali- ja terveysalan toimijat eivät ole raportoineet kyselyssä erityisistä haasteista ottaa malli käyttöön, vaan kyselyn perusteella malli on ollut helppo ottaa käyttöön. Toimintaan perehdyttäminen on koettu pääosin riittävänä, ohjemateriaali on koettu pääosin toimivana ja selkeänä, ja Kaikukortista viestimistä pidetään helppona.
  + Toinen kokeiluvuosi on tehnyt Kaikukortti-toiminnan tutummaksi. Vuonna 2016 vain puolet vastaajista koki Kaikukortin hyödyntämisen työvälineenä asiakastyössä helppona, ja enemmistö vastaajista koki saaneensa riittävästi perehdytystä Kaikukorttiin (Haataja 2018, 38–39).
* Kaikukortti-toimintamallissa suositellaan, että kortista kerrottaisiin kaikille kohderyhmään kuuluville asiakkaille. Tämä tavoite ei vielä ole toteutunut: kaikki vastaajat eivät kerro kaikille asiakkailleen Kaikukortista, näin myös vuonna 2016 (emt., 40).
* Enemmistö vastaajista näkee oman työyhteisönsä ottaneen Kaikukortin hyvin osaksi perustyön menetelmiä.

1. **Onko malli kustannustehokas?**

Kaikukortti-toiminnasta pyritään kehittämään mahdollisimman kustannustehokasta Kaikukortti-verkoston kannalta (Kulttuuria kaikille -palvelu 2014a; 2014b). Tavoitteena on, että Kaikukortti-verkostossa mukana oleminen nähtäisiin riittävän hyödylliseksi oman työn kannalta.

*”Lisää työtä, mutta tuo tuloksiakin.”*

* Malli vaikuttaa sosiaali- ja terveysalan toimijoiden kannalta kustannustehokkaalta.
  + Kukaan vastaaja ei koe Kaikukortin vievän liikaa työaikaa.
  + Vuonna 2016 yksittäinen vastaaja koki Kaikukortin työmäärän liian suurena (Haataja 2018, 39).
* Toisaalta kiire mainitaan usein syyksi, ettei Kaikukortista ehditä kertoa kaikille asiakkaille. Osittain on kyse unohduksista.

**D. Onko yhteistyö eri toimijoiden välillä lisääntynyt?**

Kaikukortti-toiminnan yksi tavoite on synnyttää sektorirajat ylittävää yhteistyötä sosiaali- ja terveys- ja kulttuurialan välille (Kulttuuria kaikille -palvelu 2014a, 1).

* Vastaajat tuntevat hieman enemmän Kainuun kulttuuritilaisuuksia Kaikukortti-toimintaan tutustumisen myötä, näin myös vuoden 2016 kyselyn tuloksissa (Haataja 2018, 47).
* Yhteistyö kulttuurialan toimijoiden kanssa on lisääntynyt vain hieman Kaikukortti-toiminnan myötä, näin myös vuoden 2016 kyselyn tuloksissa (emt.).

### 4.4.2 Kaikukortin kulttuurialan kumppaneiden kyselyn tulosten yhteenveto ja johtopäätöksiä

**A. Miten kulttuurialan toimijat kuvailevat organisaatiolleen saamaansa hyötyä hankkeesta?**Kaikukortti-toiminnasta tavoitellaan hyödyllistä työvälinettä kulttuuritoimijoiden työhön. Kaikukortti-toiminnan tavoitteena on myös taloudellisen ja sosiaalinen saavutettavuuden edistäminen. (Kulttuuria kaikille -palvelu 2014.)

**Hyödyt asiakastyön ja/ oman työn kannalta**

*"[V]ahvistaa koko yhteisöä, ...yhtä vahva kuin heikoin lenkki.”*

* Lähes kaikki vastaajat ovat sitä mieltä, että Kaikukortti on hyödyllinen työväline asiakastyön kannalta, ja että Kaikukortti tukee yleisötyöhön liittyviä tavoitteita.
  + Kukaan vastaajista ei ollut jokseenkin tai täysin eri mieltä väitteen Kaikukortti on hyödyllinen työväline asiakastyön kannalta kanssa, kun vuonna 2016 kaksi vastaajaa yhdestätoista oli jokseenkin eri mieltä väitteen kanssa (ks. Haataja 2018, 55).
* Kaikukortti-toiminnan yhtenä pitkän tähtäimen tavoitteena on vahvistaa

kulttuuritoimijoiden asemaa ja tunnettuutta.

* + Lähes kaikki vastaajat näkevät Kaikukortti-verkostossa mukana olemisen vaikuttaneen oman organisaation näkyvyyteen positiivisesti.
  + Lähes kaikki vastaajat näkevät Kaikukortin tuovan omalle organisaatiolle uusia yleisöjä ja lisäävän palvelun saavutettavuutta.
  + Vain reilu puolet vastaajista ovat sitä mieltä, että Kaikukortti-verkostossa mukana oleminen on vahvistanut oman organisaation asemaa kulttuurialan toimijana.
  + Samansuuntaiset tulokset vuonna 2016 (Haataja 2018, 53).
* Omin sanoin kerrotussa hyödyt omalle työlle nähtiin mahdollisuutena tukea asiakkaita ja tuoda esiin kulttuurin ja Kaikukortin mahdollisuuksia. Tärkeänä pidettiin myös itselle tarjoutunutta mahdollisuutta ”[k]atsoa asioita "heikomman" silmälasien läpi.” Oman organisaation kannalta Kaikukortin nähtiin tuoneen uusia asiakkaita ja vaikuttavan myönteisesti organisaation imagoon.
* Kahden vastanneen kulttuuritoimijan mukaan Kaikukortti-verkosto on synnyttänyt uutta yhteistyötä toisen kulttuurialan toimijan kanssa.

**Hyödyt omille asiakkaille**

* Lähes kaikki vastaajat näkevät Kaikukortin vaikuttavan myönteisesti asiakkaittensa kulttuuristen oikeuksien toteutumiseen.
* Lähes kaikki vastaajat näkevät Kaikukortin vaikuttavan myönteisesti asiakkaittensa hyvinvointiin.
  + Vuoden 2016 kyselyssä selvä enemmistö vastaajista oli sitä mieltä, että Kaikukortti oli edistänyt heidän asiakkaidensa hyvinvointia (Haataja 2018, 57).
* Omin sanoin kerrotussa korostuivat Kaikukortin hyvää tekevät vaikutukset sen haltijoille, kuten uusien mahdollisuuksien saaminen ja elämän hallinnan lisääntyminen.
  + Vastauksissa viitattiin myös kulttuurin hyvää tekeviin vaikutuksiin, kuten elämän rikastuminen ja hallinnan lisääntymiseen ja aktivointiin.

**B. Onko uusien toimijoiden helppo ottaa malli käyttöön?**

Kaikukortti-mallista tavoitellaan mahdollisimman toimivaa ja Kaikukortista on pyritty suunnittelemaan helppokäyttöinen työväline Kaikukortti-kumppaneiden työn kannalta (Kulttuuria kaikille -palvelu 2014b, 4).

* Kulttuurialan toimijat eivät ole raportoineet kyselyssä erityisistä haasteista ottaa malli käyttöön, vaan kyselyn perusteella malli on ollut helppo ottaa käyttöön. Toimintaan perehdyttäminen on koettu pääosin riittävänä, ohjemateriaali on koettu pääosin toimivana ja selkeänä, ja Kaikukortista viestimistä pidetään pääosin helppona.
* Vastauksissa on eniten hajontaa lipunmyynnin toimivuuteen, Kaikukortti-hankintojen kirjaamiseen ja Kaikukortti-tilastojen raportointiin liittyen. Enemmistö vastaajista kuitenkin kokee, että lipunmyynti Kaikukortin haltijoille toimii hyvin, Kaikukortti-hankinnat on helppo kirjata ylös ja tilastot on helppo koota ja raportoida eteenpäin.
  + Vuonna 2016 vain noin puolet vastaajista koki lipunmyynnin toimivana, Kaikukortti-hankintojen kirjaamiseen helppona ja Kaikukortti-tilastojen kokoamisen ja raportoinnin helppona (Haataja 2018, 51–52).

**C. Onko malli kustannustehokas?**

Kaikukortti-toiminnasta pyritään kehittämään mahdollisimman kustannustehokasta Kaikukortti-verkoston kannalta (Kulttuuria kaikille -palvelu 2014a; 2014b). Tavoitteena on, että Kaikukortti-verkostossa mukana oleminen nähtäisiin riittävän hyödylliseksi oman työn kannalta suhteessa mukana olemisesta aiheutuviin kustannuksiin kuten mahdollisiin lippu- tai kurssipaikkatulojen menetyksiin.

* Malli vaikuttaa kulttuurialan toimijoiden kannalta pääosin kustannustehokkaalta, koska lähes kaikki vastaajat ovat sitä mieltä, että heidän tarjontansa avaaminen kaikukorttilaisten käyttöön maksutta ei vaikuta merkittävällä tavalla heidän organisaationsa taloudelliseen tilanteeseen. Yksi vastaaja on kuitenkin täysin eri mieltä asiasta.
  + Myös vuonna 2016 kaksi vastaajaa (n=2/12) oli täysin eri mieltä siitä, että tarjonnan avaaminen kaikukorttilaisten käyttöön ei vaikuta merkittävällä tavalla heidän organisaationsa taloudelliseen tilanteeseen.

**D. Onko yhteistyö eri toimijoiden välillä lisääntynyt?**

Kaikukortti-toiminnan yksi tavoite on synnyttää sektorirajat ylittävää yhteistyötä sosiaali- ja terveys- ja kulttuurialan välille (Kulttuuria kaikille -palvelu 2014a, 1).

* Kaikukortti-toimintaan tutustumisen myötä vastaajat tuntevat hieman enemmän sosiaali- ja terveysalan toimijoita.
* Yhteistyö sosiaali- ja terveysalan toimijoiden kanssa on lisääntynyt jonkin verran ja osa vastaajista kertoo Kaikukortin synnyttäneen uutta yhteistyötä oman työpaikan ja sosiaali- ja terveysalan toimijoiden välille.

### 4.4.3 Kaikukortti-verkoston kyselyn arvioinnista

* Koko Kainuun Kaikukortti-verkoston kokemuksista Kaikukortti-toimintaan liittyen ei voi tehdä kyselyn perusteella päätelmiä johtuen siitä, että tutkittavana oli näyte, eikä kattava otos Kaikukortti-verkostosta (otoksen ja näytteen eroista, ks. Yhteiskuntatieteellinen tietoarkisto 2003).
* Kyselyn pyrkimyksenä oli kuulla Kaikukortti-verkoston kokemuksia ja nostaa esiin heidän mielipiteitään Kaikukortti-toiminnan toimivuuteen sekä vaikutuksiin liittyen. Kyselyaineisto antaa tärkeää laadullista tietoa Kaikukortin käytettävyydestä ja vaikuttavuudesta Kainuun Kaikukortti-verkoston äänellä.
  + Kaikukortin jakajatahoja oli Kainuussa vuonna 2017 37 tahoa ja 23 yhteyshenkilöä (neljässätoista kohteessa oli sama yhteyshenkilö).
    - Kysely tavoitti 23 sote-puolen työntekijää, eli keskimäärin 0,6 henkilöä / Kaikukortin jakajataho.
  + Kaikukortin kulttuurikohteita oli Kainuussa vuonna 2017 28 tahoa sekä kuntien järjestämät tilaisuudet. Kulttuurikohteissa oli yhteensä 24 yhteyshenkilöä (neljässä kohteessa oli sama yhteyshenkilö jonkun toisen kohteen kanssa).
    - Kysely tavoitti 9 kulttuuripuolen työntekijää, eli keskimäärin 0,3 henkilöä / Kaikukortin kulttuurikohde.
* Kyselyssä onnistuttiin saamaan sekä palautetta onnistumisista että rakentavia kehittämisehdotuksia.

# 5. Huomioita Kainuun Kaikukortti-toiminnan kehittämiseen

Seuraavassa on koottu yhteen huomioita Kainuun Kaikukortti-toiminnan kehittämiseen sekä paikallisella tasolla (Kainuu) että valtakunnallisella tasolla (Kulttuuria kaikille -palvelu).

🡪 **Kortti on vakiintumassa Kaikukortti-verkoston työvälineeksi:** Toinen kokeiluvuosi on tehnyt Kaikukortin tutummaksi niin kortinhaltijoille kuin Kaikukortti-verkostolle. Kaikukortti-kokeilun jälkeen Kaikukortti-toiminta jatkuu Kainuussa vuonna 2018. Kaikukortin jakamisesta ja käytöstä saadut tilastot sekä kyselyiden tulokset kannustavat jatkamaan Kaikukortti-toimintaa Kainuussa.

🡪 **Kortti nähdään hyödyllisenä työvälineenä:** Kortti koetaan hyödylliseksi työvälineeksi. Kortti on mm. vahvistanut yhteistyötä ja lisännyt yhteisöllisyyttä.

**🡪 Kaikukortin myötä osallistuminen kulttuuritilaisuuksiin lisääntyy:** Tulos esim. siitä, että enemmistö vastanneista kortinhaltijoista uskoo Kaikukortin lisäävään osallistumista kulttuuritilaisuuksiin, on merkittävä ja kannustaa myös jatkamaan kortin jakamista.

🡪 **Tietoon Kaikukortin kulttuuritarjonnasta kannattaa panostaa:** Kyselyiden perusteella on tärkeää jatkossa varmistaa, että kortinhaltijat löytävät helposti tietoa Kaikukortilla saatavasta kulttuuritarjonnasta Kulttuurikohteiden verkkosivuilta.

🡪 **Kortin markkinointiin toivotaan panostamista:** Eräs vastaaja ehdotti, että tehtäisiin ”[k]ortin tunnetuksi tekeminen -mainos”.

* Myös Kulttuuria kaikille -palvelu kehittää keinoja markkinoida korttia valtakunnallisesti.

🡪 **Esteet osallistua: kulttuuritarjonnan määrää kannattaa lisätä mahdollisuuksien mukaan:** Mallin kestävyyden kannalta on suositeltavaa varmistaa mahdollisimman kattava kulttuurin lähitarjonnan määrä. Jos mahdollista, erityisesti pienemmillä paikkakunnilla kannattaisi neuvotella kortin piiriin lisää kulttuuritarjontaa, kuten kesäteattereita ja festivaaleja.

* Sosiaali- ja terveysalan toimijat toivoivat lisää kulttuuritoimijoita Kaikukortti-verkostoon, erityisesti tarjontaa nuorille ja ”hyvää tahtoa". Myös liikuntapalveluja toivottiin.
* Myös vuoden 2016 kehittämisehdotuksissa toivottiin lisää tarjontaa, erityisesti nuoria kiinnostavaa, kuten elokuvia (Haataja 2018, 50) ja urheilutapahtumia.

🡪 **Esteet osallistua: liikkumisen tukemista kannattaa selvittää:** On suositeltavaa selvittää erilaisia mahdollisuuksia liikkumisen tukemiseen, jotta voidaan vaikuttaa esimerkiksi paikallisin ratkaisuin matkakustannuksiin tai kulkemiseen liittyviin osallistumisen esteisiin. Suositellaan edelleen liikkumista yhdessä mahdollisella työnantajan autolla julkisen liikenteen vähäisen määrän vuoksi.

**🡪 Esteet osallistua: Yhteisön kortin käytön tukeminen:** Jatkossa on suositeltavaa miettiä enemmän keinoja ryhmäkäyntien tukemiseksi, jotta osallistumisen esteitä voitaisiin vähentää (ks. myös Haataja 2018, 62).

* Yhteisön Kaikukortin käyttöä suositellaan jatkossakin osallistumisen esteiden vähentämiseksi, esimerkiksi vapaaehtoiset ja opiskelijat voivat edustaa kortin jakajatahoa.
* Yksi keino vähentää osallistumisen esteitä on tukea mahdollisuuksia lähteä yhdessä tapahtumiin yksin lähtemisen sijaan. Kaikukortti-toiminnassa on esimerkiksi tehty alusta asti yhteistyötä kulttuurikaveritoiminnan kanssa
  + Sotkamossa oli vuonna 2016 Kulttuuriluotsi-toimintaa. Olisi hienoa, jos Kainuun Kaikukortti-toiminnassa tehtäisiin lisäksi esimerkiksi yhteistyötä muiden jo olemassa olevien kaveritoimintojen kanssa, kuten SPR:n ystävien (Punainen risti 2017), Muistiliiton MuistiKaVeReiden (Muistiliitto 2017) sekä Pelastakaa Lapset ry:n tukihenkilöiden (Pelastakaa Lapset 2017) kanssa.

🡪 **Kaikukortista kertominen asiakkaille on asiakkaan oikeus:** Kyselyn mukaan kaikki vastaajat eivät kerro kaikille asiakkailleen Kaikukortista. Vuonna 2016 samansuuntaiset tulokset (Haataja 2018, 40). Kaikukortti on kuitenkin asiakkaan oikeus. Olisi tärkeä varmistaa, että Kaikukortista on saatavilla tietoa näkyvissä paikoissa korttia jakavissa toimipisteissä.

* Espoossa yksi Kaikukortin haltija kertoo Kaikukortista ja sen kulttuuritarjonnasta kortin kohderyhmälle ja kokoaa lisäksi tärppejä Kaikukortti-tarjonnasta muille Kaikukortin haltijoille (Lipponen 2018).
* Vastaavia vertaisinnostajia voisi olla myös Kainuussa sellaisissa kortin jakajapaikoissa, joissa järjestetään ryhmämuotoista toimintaa, kuten etsivässä nuorisotyössä, kuntouttavassa työtoiminnassa ja yhdistyksissä ja järjestöissä, kuten Klubitalolla, Kajaanin Päiväkeskus ry:ssä ja Monikulttuurisen toimintakeskus Monikassa.

🡪 **Säännölliset palautekokoukset:** Kainuun Kaikukortti-verkosto on kokoontunut säännöllisesti. Tavoitteena on, että verkostolle järjestetään jatkossakin vuosittain palautekokous paikallisesti Kainuussa.

* Erään kyselyyn vastanneen Kaikukortti-verkoston työntekijän ehdotus oli, että järjestettäisiin ”[k]aikukortin toimijoille yhteinen verkostoitumis- ja käytännön toimintaa selkeyttävä kohtaaminen (esim. paikkakuntakohtaisesti).” Toinen vastaaja toivoi, että ”Kaikukorttitilaisuuksiin osallistuisi muitakin kuin pelkästään yhteyshenkilöitä.”
* Kulttuuria kaikille -palvelu osallistuu mahdollisuuksien mukaan paikallisiin palautekokouksiin jatkossakin.

🡪 **Säännöllinen perehdytys:** Kaikukortti-verkoston kaikkien toimijoiden paikallisen perehdyttämisen tulee olla toistuvaa muun muassa henkilövaihdosten ja Kaikukortti-toimintamallin (Kulttuuria kaikille -palvelu 2018d) mahdollisten muutosten vuoksi.

* Kulttuuria kaikille -palvelun on tarkoitus mallintaa työntekijöille suunnattuja ohjeita ja perehdytysmateriaalia, jotta Kaikukortin koordinointi eri Kaikukortti-alueilla olisi mahdollisimman kevyt.
* Yhteyshenkilö on tärkeä kontakti välittäessään tietoa eteenpäin toisaalta Kaikukortti-verkostolle ja toisaalta omalle työyhteisölle, mutta mahdollisuuksien mukaan palautekokouksiin voisi kutsua laajemminkin Kaikukortti-verkoston toimijoita.

🡪 **Ketä ei tavoitettu kyselyin, kortinhaltijat:** Yksikään vastaaja ei vastannut englanninkieliseen kyselyyn kumpanakaan kyselyvuonna, eli kysely ei ole tavoittanut muun kuin suomen kieltä osaavia. Jatkossa on tärkeä miettiä muita keinoja kerätä tietoa Kaikukortin käytön kokemuksista, esim. paikalliset kyselyt tai haastattelut kortin jakajakohteissa.

🡪 **Ketä ei tavoitettu kyselyin, Kaikukortti-verkosto:** Kyselyihin vastasi enimmäkseen Kaikukortti-verkoston yhteyshenkilöt. Kysely ei onnistunut tavoittamaan laajasti muita kortin jakajatahon tai kulttuurikohteiden työntekijöitä, mutta toisaalta yhteyshenkilö on osoittautunut tärkeäksi kontaktiksi sekä Kaikukortti-verkoston että oman työyhteisön suuntaan.Kysely tavoitti lisäksi suhteessa huonommin kulttuurialan työntekijöitä kuin sote-alan työntekijöitä.

🡪 **Palautteen kerääminen on tärkeää:**

* Kortinhaltijoiden tavoittaminen on haastavaa, koska kortti jaetaan anonyymisti ja kortin jakajatahot ovat hyvin erilaisia keskenään. Kortinhaltijoiden palautetta, kuten puheluita ja sähköposteja on hyvä kirjata ylös jatkossakin paikallisesti Kainuussa. Uusia kyselyjä kannattaa harkita paikallisesti esimerkiksi opinnäytetyöt joissakin Kaikukortti-kohteissa.
* Keskeisiä tapoja kerätä palautetta Kaikukortti-verkoston toimijoilta ovat paikallisesti kasvokkaiset palautekokoukset, sähköposti ja puhelut.
* Myös Kulttuuria kaikille -palvelu kerää palautetta ylös.

🡪 **Kehittämiskohde: lipunmyynti, hankintojen kirjaaminen ja tilastointi:** Osa Kaikukortti-verkoston kulttuurialan vastaajista koki Kaikukortti-hankintojen myynnin, kirjaamisen ja tilastoinnin hieman hankalana.

* Kulttuuria kaikille -palvelu kartoittaa Kaikukortti-verkostojen kulttuurikohteiden kokemuksia Kaikukortin lipunmyynnistä, hankintojen kirjaamisesta ja tilastoinnista jatkossakin.
  + Kaikukortin lipunmyynti, Kaikukortti-hankintojen kirjaaminen ja tilastointi on parhaillaan kehittämisvaiheessa Kaikukortti kaikuu -hankkeessa.

🡪 **Kustannustehokkuutta kartoitettava:** Kulttuuritoimijoiden kokemuksia siitä, aiheutuuko Kaikukortti-toiminnassa mukana olemisesta suhteessa riittävästi hyötyä suhteessa mukana olemisesta aiheutuviin kustannuksiin, on jatkossakin tärkeää kuunnella ja seurata säännöllisesti. Lisäksi voidaan kartoittaa esimerkiksi loppuunmyytyjen esitysten määrää.

* Kaikukortti-toiminnassa pyritään huomioimaan lipputulojen mahdollisiin menetyksiä esimerkiksi tarjoamalla poikkeustilanteissa mahdollisuus rajata pääsylippujen varaus- ja lunastusmahdollisuuksia voimassa olevan toimintamallin (Kulttuuria kaikille -palvelu 2018d) mukaisesti.
* Kulttuuria kaikille -palvelu kehittää keinoja kartoittaa kustannustehokkuutta. Tärkeää on myös saada tietoa paikallisella tasolla. Kuntien Kaikukortti-vastuuhenkilöt ovat avainasemassa palautteen keräämisessä, koska ovat lähellä toimijoita.

🡪 **Kaikukortti rakenteisiin:** Kaikukortti on yksi keinoa tukea kuntien ja maakuntien työtä terveyden ja hyvinvoinnin edistämiseksi. Keskellä sosiaali- ja terveyspalvelujen muutosta on tärkeä varmistaa, että kulttuuriset oikeudet toteutuvat myös terveyden ja hyvinvoinnin edistämisen eteen tehtävässä työssä (ks. esim. Lehikoinen ja Rautiainen 2016).

* Kaikukortti-toiminnassa on yhä tärkeämpää jatkossakin edistää mahdollisuuksia saada Kaikukortti osaksi kaupunkien, kuntien ja maakuntien hyvinvointikertomuksia, alueellisia kulttuurihyvinvointisuunnitelmia, kunnallisten ja maakunnallisen hyte-ryhmien työskentelyä sekä mahdollisen tulevan maakunnallisen soten palveluja.
  + Kajaanin sivistysjohtaja Mikko Saaren (2018) mukaan Kaikukortti-toiminta on kaupungin kulttuurihyvinvointistrategian tavoitteiden mukaista toimintaa konkreettisella tasolla, ja Kajaanissa Kaikukortti on otettukin jo mukaan esimerkiksi tasa-arvo- ja yhdenvertaisuussuunnitelmaan (Kajaanin kaupunki 2017, 8).
  + Kulttuuria kaikille -palvelu pyrkii edistämään Kaikukortin mahdollisuuksia tulla osaksi kulttuuri-indikaattoreita esimerkiksi tea-viisarissa ja hyte-kertoimessa.

# 6. Lisätietoa

Mira Haataja,   
Kaikukortti kaikuu -hankkeen hankekoordinaattori,

Kaikukortin tukipalvelu, Kulttuuria kaikille -palvelu,

mira.haataja@cultureforall.fi, puh. 040 213 6339

# Lähteet

Haataja, Mira (2016) Kaikukortti-kysely. Kaikukortin haltijoiden ja Kaikukortti-kumppaneiden kokemuksia Kaikukortti-toiminnasta sekä kehittämisideoita. Espoon Kaikukorttikokeilu 1.4.–31.12.2015. Kulttuuria kaikille -palvelu / Yhdenvertaisen kulttuuri puolesta ry. Saatavilla: <http://www.cultureforall.info/doc/tutkimukset_ja_raportit/Kyselyraportti_Espoon_Kaikukorttipilotti.pdf>. Viitattu 7.6.2017.

Haataja, Mira (2018) Kaikukortti-kysely Kainuussa – Kaikukortin haltijoiden ja Kaikukorttikumppaneiden kokemuksia Kaikukortti-kokeilusta Kainuussa vuonna 2016 sekä kehittämisideoita. Kulttuuria kaikille -palvelun julkaisuja 2/2018. Kulttuuria kaikille -palvelu / Yhdenvertaisen kulttuurin puolesta ry. 1. painos. Saatavilla: <http://kulttuuriakaikille.fi/doc/Hankkeet/Kaikukortti/Kyselyraportti_Kainuun_Kaikukortti_kokeilu_2016.pdf>. Viitattu 5.9.2018.

Kajaanin kaupunki (2017). Tasa-arvo- ja yhdenvertaisuussuunnitelma 2017–2018. Saatavilla: <http://www.kajaani.fi/sites/default/files/tasa-arvo-_ja_yhdenvertaisuussuunnitelma_2017-2018.pdf>. Viitattu 13.4.2018.

Kulttuuria kaikille -palvelu (2018a) Kaikukortti-tilastot, Espoo 2015–2017. Julkaisematon lähde.

Kulttuuria kaikille -palvelu (2018b) Kaikukortti-tilastot, Kainuu 2016–2017. Julkaisematon lähde.

Kulttuuria kaikille -palvelu (2018c) Kyselylomakkeet vuoden 2017 Kaikukortti-kyselyyn. Kulttuuria kaikille -palvelun julkaisut. Saatavilla: <http://www.kulttuuriakaikille.fi/tietoa_meista_julkaisut_julkaisusarja>.

Kulttuuria kaikille -palvelu (2018d) Valtakunnallinen Kaikukortti-toimintamalli, päivitetty 4.1.2018. Saatavilla: [http://kulttuuriakaikille.fi/doc/Hankkeet/Kaikukortti/Kaikukortti\_toimintamalli\_20180104.pdf.](http://kulttuuriakaikille.fi/doc/Hankkeet/Kaikukortti/Kaikukortti_toimintamalli_20180104.pdf.V) Viitattu 1.9.2018.

Kulttuuria kaikille -palvelu (2014a) Avustettavaa hanketta koskeva suunnitelma. Hanke: Kulttuuripassin pilotointihanke. Suorittaja: Yhdenvertaisen kulttuurin puolesta ry / Kulttuuria kaikille -palvelu (Helsinki.). Aika: 9/2014–12/2015. Liite 1, 4 sivua. Julkaisematon.

Kulttuuria kaikille -palvelu (2014b) Hankesuunnitelma. Hanke: Kulttuuripassin jatkohanke. Suorittaja: Yhdenvertaisen kulttuurin puolesta ry / Kulttuuria kaikille -palvelu (Helsinki.). Aika: 12/2014–12/2017. Liite 1, 4 sivua. Julkaisematon.

Lehikoinen, Kai (2017): Kulttuurilla yli elinkaaren. Luento 18.4.2017 seminaarisarjassa Syrjäytymisen ehkäisemisen mestarikurssi, osa 4: Syrjäytymisen ehkäiseminen eläkeiässä. Suomen Akatemian Strategisen tutkimuksen neuvosto. Kooste luennoista saatavalla osoitteessa: <http://tasaarvostn.fi/wp/wp-content/uploads/2017/04/STN_A4_esite_seminaari4_eprint.pdf>. Viitattu 21.6.2017.

Lehikoinen, Kai & Rautiainen, Pauli (2016) Kulttuuristen oikeuksien toteuttaminen osaksi sote-palveluja. ArtsEqual Policy Brief 1/2016. Saatavilla: [www.artsequal.fi/documents/14230/26193/Sote-sektori+suositus](http://www.artsequal.fi/documents/14230/26193/Sote-sektori+suositus). Viitattu 21.6.2017.

Lipponen, Saara 2018: Mira Haatajan puhelinkeskustelu Espoon kaupungin ryhmätoimintojen koordinaattori Saara Lipposen kanssa 22.3.2018.

Muistiliitto (2017) Vapaaehtoinen kaveri muistisairaalle henkilölle. Saatavilla:

<http://www.muistiliitto.fi/fi/tuki-ja-palvelut/tukea-arkeen/muisti-kaveri/>. Viitattu 31.8.2017.

Pelastakaa lapset (2017) Tule vapaaehtoiseksi. Saatavilla: <https://www.pelastakaalapset.fi/auta-lapsia/tule-vapaaehtoiseksi>. Viitattu 31.8.2017.

Punainen Risti (2017). SPR ystävätoiminta. RedNet, Punaisen Ristin sivusto vapaaehtoisille. Saatavilla: <https://rednet.punainenristi.fi/ystavatoiminta>. Viitattu 31.8.2017

Saari, Mikko (2018) Kajaanin Kaikukortti-vastuuhenkilö, Kajaanin sivistysjohtaja Mikko Saari, sähköpostiviesti Mira Haatajan kanssa 24.4.2018.

Yhteiskuntatieteellinen tietoarkisto (2003) Otosmenetelmät. KvantiMOTV. Saatavilla: [www.fsd.uta.fi/menetelmaopetus/otos/otantamenetelmat.html](http://www.fsd.uta.fi/menetelmaopetus/otos/otantamenetelmat.html). Viitattu 26.4.2016.